Стәрлетамаҡ районының Южный ауылында мәктәп йәшендәге 17 сабый балалар баҡсаһында ремонтты көтөп ала алмай\nУрындағы мәктәпкәсә учреждение бынан егерме йыл элек ябылған. Тыуым күрһәткестәре артҡан заманда ауылда балаларҙы мәктәпкә әҙерләү ҡатмарлы мәсьәлә булып тора. Йәш әсәләр эшкә сыға алмай.\nБыл харабалар йортһоҙҙар туҡталҡаһын хәтерләтә. Ә ҡасандыр был бүлмәләр бала-сағаның шат тауыштарынан яңғырап торған. Ауыл хакимиәте биләмәһе башлығы балалар баҡсаһы бинаһы ныҡ, уны төҙөкләндерергә кәрәк, тигән фекерҙә. Әммә ремонт эштәре атҡарып сығыр өсөн аҡса етмәй. Ауылдаштарының юғары инстанцияларға яҙған хаттарына әлегә тиклем аныҡ ҡына яуап юҡ.\nСветлана Терентьева дүрт бала әсәһе. Тормош иптәше Себергә вахта ысулы менән йөрөп эшләй. Бәләкәстәрен ҡарашыр кеше булмағас, яҙырға, һыҙырға үҙенә өйрәтергә тура килә.\nСтәрлетамаҡ районының Южный ауылында 287 кеше йәшәй. Күмәк балалы биш ғаиләлә мәктәпкәсә йәштәге 17 бала үҫә. Cтәрлетамаҡта һәм «Калинин» исемендәге хужалыҡта эшләүсе ҡатын-ҡыҙҙар бер төптән ауылда балалар баҡсаһы асыу мәсьәләһен күтәрә.\nӘсәләргә ысынлап та, еңелдән түгел. Улар урамда ҡарауһыҙ уйнарға мәжбүр булыусы балалары өсөн борсола. Эшкә сығырҙар ине, балаларҙы ҡалдырыр ер юҡ. Транспорты булғандар ейәндәрен күрше ауылдағы балалар баҡсаһына йөрөтә.\nСтәрлетамаҡ ҡала хакимиәтендә ауылда балалар баҡсаһы буласаҡмы тигән һорауға аныҡ ҡына яуап алманыҡ. Ләкин йәш әсәләр балалары менән профессиональ әҙерлекле тәрбиәселәр шөғөлләнәсәгенә өмөтөн өҙмәй.


«Киске Өфө» гәзитенең сайты - №36, 5 - 11 сентябрь, 2015 - Информационные страницы\n№36, 5 - 11 сентябрь, 2015\nБеренсе сентябрь тыуа\nҮҙе башҡа йәм менән.\nТуй, туй бөгөн, белем туйы,\nТуй итәбеҙ ғәм менән.\nБар тәбиғәт уңыш йыя,\nӘ мәктәптә - яҙ кеүек,\nҠайҙа баҡма - гөл-сәскәләр,\nСәселә тик наҙ кеүек.\nЯҙҙағылай эш башлана,\nБелемле бит иленең дә\nНыҡлыраҡ итә билен.\nИл-йорт өсөн ябай түгел,\nОло байрам ул - ысын!\nҺәм был көндә һәр бер кеше\nАуылдарҙа эш юҡлығы, аҡсаһыҙлыҡ халыҡты бар көсөн мал-тыуарға йүнәлтергә мәжбүр итә. Шуға күрә Хөкүмәттең барыһын да ҡәнәғәтләндерерлек ҡарар ҡабул итеүен көтөргә генә ҡала.\nҠАСАҠТАР АҒЫМЫ ЕВРОПАНЫ БАҪЫП АЛДЫ\nНАТО бөтә Яҡын Көнсығышты ҡанға ҡойондорҙо һәм хәҙер үҙе өҫтөнән власты Америка иблисенә биргән Европа юҡ ителәсәк. 5 йылдан Европаның йөҙө танымаҫлыҡ булып үҙгәрәсәк. Мин быға ҡыуанмайым.\nБыларҙы ни өсөн яҙаммы? Яңы ғына дингә баҫып, үҙҙәренә иш эҙләгән мосолман ҡатын-ҡыҙҙарын бер аҙ һағайтыу өсөн. Сөнки улар дини секталарҙың артына йәшеренеп, ҡара эштәр башҡарған төркөм вәкилдәренең ҡорбаны була.\nҡыҙыҡ та, ҡыҙғаныс та...\nТАРИХ ҠАБАТЛАНАМЫ? ЙӘКИ ХХ БЫУАТ БАШЫНДА БАШҠОРТТАРҘЫҢ ФРАНЦИЯЛА ЭШЛӘГӘНЕ ТУРАҺЫНДА\n"Бер аҙна элек үҙем йәшәгән йортта ябай булмаған визитерҙар - бер төркөм башҡорт һәм татарҙарҙы ҡабул иттем. Улар Оби ҡалаһының француз металлургия заводында эшләйҙәр", - тип яҙа автор.\nМӘСКӘҮ ҒАЛИМДАРЫ БАҺАЛАНЫ БАШҠОРТ ЫРЫУҘАРЫ ТУРАҺЫНДАҒЫ КҮП ТОМЛЫҠТЫ\nӘ бит нуғайҙар үҙҙәре айырым халыҡ. Нуғай далаларына барып, һеҙ - татар, тип әйтеп ҡарағыҙ, нисә минут йәшәрһегеҙ икән? Әммә ҡайһы берәүҙәр бына шундай уйҙырмалар сығарып, күп томлығыбыҙға тәнҡит яуҙыра.\nБабич ижадына етергә теләүсе йәштәр күп, тик барыһы ла булдыра алған эш түгел, елкә йоҡа, бил тотмай. Заман да хәҙер башҡа. Шуныһы ҡыҙыҡ, Бабичтың кем икәнен белмәгән лауреаттарҙы ла күрҙе беҙҙең ил.


Өфө «Нур» татар театры «Ғәлиәбаныу» һәм «Киң урамдар тар ине» спектаклдәрен сәхнәләштерә // Мәҙәниәт | новости башинформ.рф\n15:12, 28 апреля 2021 Мәҙәниәт\nӨфө «Нур» татар театры уҙған миҙгелгә йомғаҡ яһаны һәм яңыһына, 30-һына пландары менән уртаҡлашты. «Рәсәй» медиаүҙәгендә театр вәкилдәре менән матбуғат конференцияһы булды.\nКөҙ көнө ике премьера көтөлә. «Киң урамдар тар ине» спектакле күренекле башҡорт драматургы Нәжиб Асанбаевтың тыуыуына 100 йыл тулыуға бағышлана.\n«Бөгөн бөйөк драматургыбыҙ, аҡһаҡалыбыҙ Нәжиб Асанбаевтың пьесаһы буйынса гөрләп репетициялар бара. Был пьеса аҙ билдәле, уның тамашасыларыбыҙ араһында киңерәк танылыу алыуын теләйбеҙ. Музыкаль комедияның режиссеры – Өфө дәүләт сәнғәт институты театр факультетының хәҙерге деканы Зиннур Сөләймәнов», — тине театр директоры Фирҙәт Ғәбиҙуллин.\nИкенсе премьера — милли драматургия корифейы Мирхәйҙәр Фәйзиҙең «Ғәлиәбаныу» спектакле.\n«Нур» театры тәүге тапҡыр Мәскәүгә гастролгә бара. 31 октябрҙә — 1 ноябрҙә артистар илебеҙҙең баш ҡалаһында «Модерн» драма театрында сығыш яһай.\nДекабрҙә «нурҙар» юбилейҙы театрлаштырылған тамаша менән билдәләргә йыйына.\nБыйыл Заһир Исмәғилев исемендәге Өфө дәүләт сәнғәт институтында «Нур» театры өсөн махсус курс асыла.\n«Белем биреүҙең теоретик өлөшө – институтта, ә практик өлөшө беҙҙең театрҙа ойошторола. Курстың художество етәксеһе итеп театрыбыҙҙың баш режиссеры Азат Йыһаншин тәғәйенләнә. Тәүге йылдарҙа уҡ студенттар сәхнәгә сыға башлай», — тип һөйләне Фирҙәт Ғәбиҙуллин.


Үҙ өйөңдә генә – үҙ көйөң » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Үҙ өйөңдә генә – үҙ көйөң\nҮҙ өйөңдә генә – үҙ көйөң 03.08.2016 // Әҙәбиәт\nБоронғо Башҡорт иле бүлгеләнгәндән һуң, башҡорттарҙың байтаҡ өлөшө республиканан ситтә, башҡа өлкәләрҙә тороп ҡала. Ырымбур, Силәбе, Төмән, Ҡурған, Һамар, Һарытау, Свердловск, Пермь, Татарстан башҡорттары тип йөрөтәбеҙ уларҙы. Ошо тарафтарҙан беҙҙә байтаҡ башҡорт егеттәре һәм ҡыҙҙары уҡый һәм Башҡортостанда тороп ҡалыусылар ҙа күп.\nЭлегерәк ул яҡтарҙан килгән башҡорттарҙың теле лә, моңо ла саф килеш һаҡланған ине. Беҙҙең менән бергә Ырымбур өлкәһенән Вил Бәхтейәров, Урал Нәҙерғолов тигән егеттәр уҡыны. Вил үҙенең ҡартатаһы Сәлихйән уҙаман тураһында ҡыҙыҡлы ваҡиғалар һөйләй торғайны. Ырымбур өлкәһендә йәшәгән немецтар уны “башҡорт Мичурины” тип йөрөткән. Уның үҙенсәлекле тәрбиә алымдары ла булған.\nМин университетты тамамлап, халҡыбыҙҙың тәрбиә алымдары менән ныҡлап ҡыҙыҡһына, бөртөкләп тигәндәй “тормош һабаҡтары” туплай башлағас, был ҡарт тураһында иҫкә төшөрҙөм һәм Вил Шәйҙулла улының ҡустыһы – башҡорт егеттәре араһында иң беренселәрҙән булып эшҡыуарлыҡҡа тотонған егет Нилдән уның хаҡында ентекләп һораштым. Үкенес, курсташыбыҙ, ир-уҙаман Вил Бәхтейәров бик иртә донъя ҡуйҙы.\nНил Шәйҙулла улы боронғо Башҡорт иленә ҡараған, аҙаҡ Ырымбур өлкәһе итеп бүленгән Красногвардейский районының Бәхтейәр ауылында тыуған. Уның тарихы бик тәрән быуаттарға барып тоташа. Бәхтейәр ҡарт нигеҙ һалған уға. Нилдең атаһы ла, әсәһе лә — Бәхтейәр ҡарт нәҫеленән. Башҡорттарҙа ете быуын айырылмайынса туғанлыҡ ебе өҙөлмәй, бауыр башҡаланмай, тигәндәр. Ҡарттар быны яҡшы белгән. Ә Шәйҙулла менән Сәлихйәндең иҫәпләүенсә, ете быуын ғынамы ни?! “Ҡайҙа һуң борон-борондан алып барылған шәжәрәләр?” – тигән үкенес кенә ҡала. Дингә ҡаршы яу асылғанда, дини китаптар менән тотош шәжәрәләрҙе лә үртәгәндәр бит заманында.\n“Бына хәҙер туған-тыумасаны эшкә ҡушып, хәтер ептәремде тағатып атай-олатайҙар быуынының йәшәйешен тергеҙеп ҡарайым. Тарих бит ул. Беҙҙең ауыл, туғандарым тарихы ғына түгел, тотош халыҡ тарихы ҡорола ошондай айырым нәҫел яҙмышынан.\nЙыш уйланам мин. Ҡайҙан килгән миңә ундай хисле булыу, тип тә ҡуям ҡайһы саҡта. Ҡайҙан булһын инде? Атай-әсәйҙән, ҡартатай-өләсәйҙәрҙән... Халҡыбыҙҙан... Халҡыбыҙ, ғөмүмән, уйсан бит беҙҙең, фекерләүсән, хыялдарға бирелеүсән. Улай ғынамы ни? Шул уй-фекерҙәрен рифмалап, моңға һалып, һуҙып-һуҙып йырлап ебәреүсән. Шуға ла иҫ китмәле бай уның ижады. Йыры, ҡобайыры, мөнәжәте, бәйете, таҡмаҡтары, һамаҡлауҙары – ғәжәп инде! “Башҡорт халыҡ ижады” тигән китаптар тиҫтәләгән том бит.\nМин – ошо шиғри күңелле халыҡтың улымын. Шуға хистәргә бирелеп китеп ҡулыма гармун алам да Туҡ буйҙарында сығарылған йырҙарҙы йырлай башлайым. Ярай әле аяҡтарым ерҙә, тип ҡуям ҡыуанып. Аңлатайым әле. Мин бәләкәйҙән летчик булырға хыялландым. Өфө авиация институтына уҡырға индем. Әгәр медицина комиссияһы аша үтеп, летчик булып китһәм... Ни тиһәм дә, хыял хыял булып ҡалды, мин эшҡыуарлыҡты һайланым. Үҙемсә йәшәге, ниҙер башҡарғы килде. Инәйемдең (беҙҙең яҡта әсәйҙе “инәй” тиҙәр) атаһы Сәлихйән ҡартатайымдың фиғеле тартҡандыр. Уйлап ҡараһаң, булған бит башҡортта ир-уҙамандар. Ай-һай, күпме аҡыл, күпме ғилем киткән улар менән. Хәтерҙә ҡалғандарын булһа ла яҙып ҡалдырырға кәрәк. Халҡыбыҙ аҡылы бит ул, тормош тәжрибәһе, тормош һабаҡтары.\nСәлихйән ҡартатайымдан башлайым әле.\n...Йәшәне Сәлихйән ҡартатай! Гөл итеп тотто донъяһын. Йөҙөп йөрөп эшләне лә, рәхәтләнеп йәшәне лә. Ҡайҙан килгәндер уға был аҡыл, был ғилем, тип аптырап ҡуям. Беҙгә өйрәтергә тырышып ҡараны бит ул. “Зиһенегеҙгә һеңдерә барығыҙ мин әйткәндәрҙе, мыйығығыҙға урағыҙ”, — тигән булыр ине. Ә беҙ ни: “Булмаған мыйыҡтың ниһенә урайһың уны?” – тиер инек. Бәләкәй булғанмын. Ул белгәндәрҙе, ул өйрәткәндәрҙе яҙып алырға кәрәк булған да бит... Ҡартатайым фани донъя менән хушлашҡанда, миңә ун бер йәш кенә булған шул. Ул саҡта кемдең кем икәнен, ни менән йәшәгәнен, ни белгәнен уйлап ҡарайһыңмы ни?!\nБеҙҙең Бәхтейәр ауылы йәмле Туҡ буйында. Ғәжәп йәмле була торғайны тирә-яғы. Туҡ буйҙарын маҡтап юҡтан ғына бихисап йыр сығарылмаған инде. Башҡорт белмәй ултырмаған йылға ҡыҙырып. Уның саф һыуын һыулаған, буйҙарының йәменә һоҡланып йырға һалған, дала ҡылғаны утлаған бейә ҡымыҙы һемергән. Шулай йәшәгән беҙҙең ҡарттар.\nБыл яҡтарға борондан төпләнгән бит башҡорттар. Сәйәхәтсе Ибн-Фаҙлан 921 йылда уҡ Туҡ-Соран буйҙарында башҡорттар йәшәгәнлеген яҙып ҡалдырған. Ә сәйәхәтсе килгәнгә тиклем күпме йәшәгәндер атай-олатайҙар, күпме йыр ижад ителгәндер – уныһы билдәһеҙ.\nЙыр тигәндәй, беҙҙең яҡта үҙенсәлекле моң, Туҡ йылғаһындай бихисап бөгөлөштәр менән башҡарылған әллә күпме йырҙар бар. Шуларҙы дөрөҫ итеп башҡарыусылар юҡ хисабында хәҙер. Һүҙ ыңғайында әйтеп китәйем: Вил ағайым дуҫына – Башҡорт дәүләт университеты профессоры Камил Абдрахман улы Вәлиевкә Туҡ-Соран йырҙарын байтаҡ өйрәткәйне. Уның яҙмалары бар радио фондында. Ул бына дөрөҫ йырлай ине беҙҙең яҡ йырҙарын! Инәйем “Туҡ буйҡайҙары” тигән йыр йырлай торғайны. Бәләкәй генә булһам да, шуны тыңлаһам, күҙҙәргә йәш төйөлә торғайны. Әле лә ҡолаҡта сыңлап тора.\nТуҡ буй(ы)ҡайҙары, ай, бүтәгә,\nЙыр йырлауы беҙгә тәсбих түгел,\nЙыр йырлауы күңел күтәрә.\nТуҡ буй(ы)ҡайҙары, ай, туҡ, тиҙәр,\nТуҡ һыуындай һыуҙар юҡ, тиҙәр.\nТуҡ буйында үҫкән егеттәрҙе\nҺайлап алған һаҙаҡ-уҡ тиҙәр.\nМин гармунда уйнап өйрәнһәм дә, әллә ниңә йырға барымым булманы. Былай үҙем өсөн моңланып алам. Ә ниндәй башҡорт йырламай икән? Вил ағайым йырлай ине. Скрипкала ла уйнаны. Моңло уйнай ине. Тыңлаған саҡта тотош тән зымбырлап китер ине. Әйтерһең, ул скрипка ҡылында түгел, ә һинең йөрәгең ҡылдарында уйнай... Ә мандолинала нисегерәк сиртә ине! Бейеү көйҙәрен сирткәндә, бейергә төшкөһө килмәгән кеше булмағандыр. Инәйемдән ҡалғандыр. Ул да мандолинала шәп уйнай торғайны.\nЫрымбур яғы көйҙәре оҙон түгел. Бына моңландырып тороп ебәргән бөгөлөштәре ғәжәп инде. Күптәр улайтып йырлай алмай, тура ғына һуҙа ла ҡуя. Улай йырҙың тәме юғала. Һүҙҙәрен дә үҙгәртәләр. Вил ағай ҡап-ҡара ҡабарып торған сәстәрен артҡа һыпырып һала ла башын ҡырыныраҡ һалып “Шәл-яулыҡ”ты һуҙа торғайны:\nШәл-яулығың ябынғанһың, дуҫҡайым,\nМаңлай сәсең ҡалдырып.\nАттарым төшмәй шишмәгә лә,\nҺыуы һалҡын эсмәгә.\nМин киткән яҡҡа ҡарарһың, дуҫҡайым,\nАттарым төшмәй йылғаға,\nҺыуҙары һалҡын булғанға.\nНота буйынса белеп түгел, тойоп йырларға кәрәк шул башҡорттоң моңло көйҙәрен. “Зөбәйҙә”нең ниндәй матур һүҙҙәрен төшөрөп ҡалдыралар.\nЗөбәйҙә... Һылыуым илай ҙа,\nАлма тәгәрәтеп уйнай ҙа ла,\nЙән һөйгәнен һағынып илай ҙа, — тигән ҡушымтаһы бар бит уның.\nСоранларға таш ташланым,\nКәйелеп китте батманы, Зөбәйҙә.\nҺиңә оҡшатып гөл ултырттым,\nУл да сәскә атманы, Зөбәйҙә.\nВил ағайым уҡытыусы булды. Күпме бала күңелендә яҡты нур ҡалдырҙы. Мине ағайыма оҡшаталар ҙа уны хәтергә алалар. Уның тураһында һөйләгәндә күҙҙәрендә йәш мөлдөрәй уларҙың. Аҙ ғына ғүмерендә кеше күңеленә шундай йылылыҡ бөркөп китерлек ниндәй һөйкөмлөлөк булғандыр унда... Ысын уҡытыусы һәләте. Уҡыусыларының һәр береһенә айырым шәхес итеп ҡараны ул. “Уҡыусылар” тигән дөйөм төшөнсә юҡ ине уның өсөн. Һәр бала – шәхес...\nЫрымбур өлкәһе киң, ҙур бит ул. Башҡорт ерҙәрен уйып-уйып барлыҡҡа килтерелгән. Башҡортостандың тотош сиге буйлап һуҙылған. Башҡорттарҙы ҡаҙаҡтарҙан айырып тотоу сәйәсәте тормошҡа ашырылған.\nОшо һуҙылып ятҡан Ырымбурҙың төрлө тарафтарынан Өфөгә йыйылған егеттәр, ҡыҙҙар үҙҙәрен яҡташтар тип, бер-береһен туған кеүек күрер ине. Буласаҡ күренекле режиссер Әмир Абдразаҡов, оҙаҡ йылдар етәксе вазифаларҙы башҡарған Мөнир Муллабаев, ғүмере буйы хәҙерге Зәки Вәлиди исемендәге республика Милли китапханаһында эшләгән Фәнүзә Һөйөндөкова, һылыуы Фәриҙә (талантлы шағир Вафа Әхмәҙиевтең ҡатыны), Башҡортостандың халыҡ шағиры Рауил Бикбаев, ғалим, фән кандидаты Урал Нәҙерғоловтар ағайым тирәһендә йөрөй торғайны. Хатта бер татар егете — шағир Шәрәф Әхмәмәтов та — ағайымды яҡын күреп, яҡташ тип уның янына килеп шиғырҙарын уҡып китер ине”.\nРубриканы Мәрйәм БУРАҠАЕВА


Һиндостан: ҡалаҡ ашарға яраҡлы Кеше уйлай, донъя һәм пластмасса ҡалдыҡтар өсөн, уны коткарып\nЙәки ябай һеҙҙең иң тәмле тип атарға мөмкин, ашхана приборҙары тотороҡло үҫеш этапта яңы альтернатив пластик: Bakays компанияһына нигеҙ һала, Таран, натураль материалдан булғас, уйлап, ашхананың ҡалаҡ ашарға яраҡлы, уларҙы ҡулланыу, ә һуңынан үҙе ашай, экологик яҡтан таҙа һәм туҡлыҡлы булыуы мөмкин, тип ризыҡ өсөн ҡулланылған. Шул ваҡыттан башлап һәр йыл һиндостанда уны ҡалаҡ миллионға һатып ала. Ул яһаған дөгө ононан, бойҙай һәм сорго, тары, һигеҙ ҡырҡыу һәм татлы тәме шәкәр, дәрсен һәм имбир, имбир, һарымһаҡ, сельдерей, ҡара борос, әнис, бөтнөк, сөгөлдөр һәм кишер имбир. Компания апрелендә башланған кампания буйынса Kickstarter н Bakays крау-фундирование менән тәьмин итеү өсөн аҡса кәрәк, ашхана приборҙары буйынса донъя революцияһы һәм мотоциклдар өсөн аш ҡалағы. Уларҙың маҡсаты — тылсымлы таяҡ биреүсе, ашарға яраҡлы, ҡалаҡ тәм, вилка, бокал, традицион һауыт-һаба һәм башҡа бик күп һауыт-һаба һәм разовый.\nДоллар сығара, уларҙы ваҡытынан күберәк була, оригиналын ҡарағандар. Илдәрҙең Бакай маҡсатҡа ярҙамлы рәүештә, хәҙерге ваҡытта баҙарҙа һауыт-һаба разовый алмаштыра. Бакайс бер-ике ҡалаҡ шыйыҡ һәм ҡайнар минут буйы һаҡланыуы мөмкин иммортализация-өс йыл. Әгәр ул булырға теләмәйем, тик уны ташлап булһа, уны биш көн дауамында тарҡала. Һеҙгә үҙемде күрһәтергә тейеш, тип кораптарын, ашхана приборҙары йыл һайын миллиард ғына пластик дәүләттең берҙән-бер һикереп, һәм был бәхәсһеҙ. Пластик ҡалдыҡтарын һүтеп йылда булып китеүе мөмкин. Пластик шеш тыуҙырған аҙыҡ-түлек йәки эсемлек һәм химик матдә бар.\nБыл идиот засовывать задница дана була был\nTweet Reddit Share Кеҫә LinkedIn, аңлы кеше һанын арттырыу, күберәк Кеҫә Reddit LinkedIn Tweet Share раҫлай: сәләмәтлеккә зыян килтергән өсөн лимон һәм башҡа туҡыма өсөн бикарбонат Экстракты яман шеш күҙәнәктәрен емерә. Факт: ҡайһы бер эшмәкәрлек төрҙәре исемлеген күп кенә килтереп Tweet Share Reddit Кеҫә Күберәк түбәнерәк ссылка, һылтанма ватикан һәр ваҡыт күберәк ҡала йәки кеҫә share tweet reddit Рим-католик сиркәүе тарихын күберәк булып оҙаҡ коррупция кеҫәңә tweet reddit share предвкушение һөргөндә була: мин, мөмкин тиклем ентекле һәм объектив була алмай өсөн был артыҡ мәғәнәһендә ашыу мәҡәлә\n← "Video Dating India - Make-up with girls Indian boys only for chat\nМәҙәниәт осрашыу һин - ғөрөф-ғәҙәт һәм мөнәсәбәттәрҙе - Лоредан →


Яуап бирергә тейештәр!\n2 Декабрь 2021, 19:05\nБаймаҡ тәбиғәтенә зыян килтереүселәрҙән бер миллиард һумдан ашыу штраф түләтәсәктәр\nРосприроднадзорҙың Көньяҡ Урал төбәк-ара идаралығы “Таналыҡ” һәм “Графское” ЯСЙ-ларынан Баймаҡ районындағы ер аҫты ҡаҙылмаларын файҙаланғанда тәбиғәткә килтергән зыяндары өсөн бер миллиард һум штраф түләтәсәген белдерҙе. Был хаҡта идаралыҡтың етәксеһе Романе Болотов махсус комиссияның ултырышында белдерҙе.\n“Таналыҡ” һәм “Графское” ЯСЙ-ларының хужалары бер үк. Шуға күрә ике йәмғиәт тә тәбиғәткә килтергән зыяндары бер иш – ҡот осмалы. Мәғлүм булыуынса, “Таналыҡ” ЯСЙ-һы ике судты үтте инде. Уларҙың ҡарары буйынса был йәмғиәт 604 миллион һум штраф түләргә тейеш. Тәбиғәткә килтергән зыяндары күренеп-һиҙелеп торһа ла, улар хөкөм ҡарарына ризалашмай яңынан судҡа биреп ҡараны. Әммә суд ҡарары үҙ көсөндә ҡалды. Хәҙер инде “Графское” ЯСЙ-һына ла тәбиғәткә килтергән зыян өсөн 400 миллион һумлыҡ дәғүә белдерелә.\nМәғлүм булыуынса, был мәсьәлә буйынса районда вице-премьер Азат Бадранов бер нисә мәртәбә булды. Азат Шамил улы тәбиғәтте ҡырағайҙарса талаған алтын табыусыларҙың лицензиялары тартып алынасағын белдергәйне. Тимәк, ерҙәребеҙҙе ҡырағайҙарса талауға сик ҡуйыласаҡ!


19(2011) » Страница 4 » "Йәшлек" гәзите\nГазета "Йәшлек" » Облако тегов » 19(2011) » Страница 4\nРубрикалар // 12-03-2011, 11:58\n25 февралдә Артур Иҙелбаев аслыҡ иғлан иткән булһа, 2 мартта БЙИ рәйесе вазифаһын башҡарыусы Флорид Багаев һәм уның урынбаҫары Илгиз Таҡаловты университеттан ҡыуыу тураһындағы бойороҡтан һуң Флорид менән Бөтә донъя башҡорттары ҡоролтайы башҡарма комитеты рәйесе урынбаҫары Фәнзил Әхмәтшин да ҡушылды. 11 мартҡа иһә аслыҡ иғлан итеүселәрҙең һаны 152 кешегә тиклем барып етте. Өфөлә генә түгел, республиканың бүтән ҡала һәм райондарында ла, теләктәшлек белдереп, акцияға ҡушыла барғандарҙың һаны артыуын күреүҙән сәстәр үрә торорлоҡ. Һыу ғына эсеп торған, хәлһеҙләнеп бөткән студенттарҙы күреү ҙә йәнгә йылылыҡ өҫтәмәй. Ярай ҙа ата-әсәләре был хәлде белмәй. Йәштәрҙең, үҙ һаулығын хәүеф аҫтына ҡуйып, был хәрәкәткә ҡушылыуы тиктән түгел. Әленән-әле республикала барған хәлдәргә үҙҙәренең мөнәсәбәтен белдерә килде БЙИ ағзалары. Әммә аслыҡҡа тиклем барып еткәндәре юҡ ине әле. Бындай һуңғы сиктә торған сараны һайлауға нимә сәбәпсе булған һуң? Үҙҙәренең http://sbmrb.com сайтында, «Вконтакте» сайтындағы төркөмдәрендә улар был турала асыҡ яҙған....\nРубрикалар // 12-03-2011, 11:56\nӘбйәлил районының Ҡырҙас ауылы халҡы ла айыҡлыҡ өсөн көрәшә\nБеҙҙең илдә эскелеккә ҡаршы көрәшмәнеләр түгел, күп көрәштеләр, тик һөҙөмтәһе генә артыҡ күренмәне. Һәм бына йәмғиәт, ниһайәт, көрәште эскелеккә ҡаршы түгел, ә айыҡлыҡ өсөн алып барырға кәрәклеген аңлауға етте шикелле. Сөнки алкоголиктан кеше яһарға тырышыуға ҡарағанда айныҡтарҙы эскелек юлына баҫтырмау күпкә еңелерәк. Тик бының өсөн айыҡ йәшәү рәүешен пропагандалауҙы киң йәйелдерергә, етәкселәргә, ололарға айыҡлыҡ өлгөһө күрһәтергә, йәштәр араһында айыҡлыҡты модаға индерергә кәрәк. Тап ошо маҡсаттан сығып, «Айыҡ ауыл» республика конкурсы иғлан ителде лә инде. Һәм бына әле ул, әле был райондан үҙҙәрен дәғүәселәр итеп күрһәтеүселәр табыла ла башланы. Ошо көндәрҙә Әбйәлил районының Ҡырҙас ауылы халҡы ла, йыйын үткәреп, республика бәйгеһенә ҡушылыу тураһында ҡарар ҡабул итте. Был юлдарҙы уҡығас, бәлки, ҡайһы берәүҙәр, тәү сиратта, ҡырҙастар үҙҙәре: «Тапҡандар айыҡ ауыл», – тип көлөп тә ҡуйыр....\nКонкурстар // 12-03-2011, 11:55\n«Айыҡ ауыл» конкурсында республиканың бөтә ауылдары ла ҡатнаша ала. Ул өс этапта үтәсәк. Әле иң мөһим эштәрҙең береһе – конкурста ҡатнашырға теләүсе ауылдарҙан ғаризалар ҡабул итеү. Ғаризаларҙы 1 апрелгә тиклем бирергә кәрәк. Конкурста ҡатнашырға теләгән ауылдарҙа алкоголь продукцияһының һатылыуы һәм ҡулланылыуы мөмкин булғанса сикләнергә тейеш. Бигерәк тә ял, байрам көндәрендә контроль көсәйтелһен ине. Бындай көндәрҙә клубтарға, дискотекаларға рейдтар эшләү мотлаҡ. Суррогат эсемлектәр, көмөшкә һатыу менән аҡса һуҡҡан «эшҡыуарҙар» менән эш алып барыу, хатта көрәшеү ҙә планда булырға тейеш. Шулай уҡ конкурста ҡатнашҡан ауылдарҙа ошо темаға баннерҙар эленеп тороуы ла эскелеккә ҡаршы кампанияға өлөшөн индерәсәк. Мәктәптәрҙә, клубтарҙа сәләмәт тормошто пропагандалаусы видеофильмдар күрһәтеү, лекциялар ҙа ойошторолһон....\nНовости / Мәҙәниәт // 12-03-2011, 11:51\nМордва Республикаһы көндәре сигендә Конгресс-холда «Мордва халҡының мәҙәниәте – күп милләтле Рәсәй ҡаҙанышы» темаһына «түңәрәк өҫтәл» ойошторолдо. Ошо уҡ бинала мордва оҫталарының ҡул эштәре, китаптар күргәҙмәһе эшләне....\nПроблема / Мәҙәниәт // 12-03-2011, 11:50\nХалыҡтың һүҙе – хаҡлыҡтың күҙе. Нимә генә тимәйек, донъяла ниндәй генә ваҡиғалар бармаһын, сиктәрҙән ашҡан үҙгәрештәр эшләнмәһен, халыҡ уларға һис кенә лә битараф түгел. Яңы етәксе килеп, Башҡортостан юлдаш телевидениеһына яңылыҡтар индерә башлағас, телевизор ҡараусылыр уның яңы форматына ҡарата үҙҙәренең фекерҙәрен белдерергә ашыҡты. БР Президенты Рөстәм Хәмитов та телевидение хеҙмәткәрҙәре менән осрашыуында, республикалағы берҙән-бер төп милли телеканалда башҡортса тапшырыуҙарҙың аҙайыуын билдәләп, етешһеҙлектәрҙе бөтөрөргә ҡушҡайны. «Йәшлек» гәзитендә лә БСТ-ны «утҡа тотҡан» бер нисә тәнҡит мәҡәләһе донъя күрҙе. Уның буйынса шаңдауҙар күп булды – гәзит уҡыусыларыбыҙҙан тиҫтәнән ашыу хат алдыҡ. Барыһының дәғүәләре бер үк тиерлек: тамашасылар башҡортса тапшырыуҙарҙың кәмеүенә, ҡыҙыҡлы милли программалар булмауына дәғүә белдерә. Шуныһы иғтибарға лайыҡ: БСТ-лағы үҙгәрештәргә ситтә йәшәүсе милләттәштәребеҙ ҙә битараф ҡала алмаған. Мәскәү ҡалаһында йәшәүсе бер төркөм башҡорт зыялыһы: «Милләттәштәребеҙҙең тормош-көнкүреше, уй-кисерештәре, мәҙәниәт, сәнғәт яңылыҡтары тураһында ишетеп-уҡып ҡына түгел, телевизорҙан да ҡарап күрә инек, хәҙер ундағы яңылыҡтар хайран ҡалдыра. Юғары кимәлдәге төплө тапшырыуҙар, башҡорт халҡын, уның телен, әҙәбиәтен, мәҙәниәтен яҡшы белгән, ярайһы уҡ тормош тәжрибәһе туплаған журналистарҙың эшен күрге килә», – тип яҙа....\nРубрикалар // 12-03-2011, 11:40\nМексика наркобароны Хоакин Гусман Лоэра тағы ла донъяның иң бай кешеләре исемлегенә эләккән. Насар даны бар донъяға таралған, нисәмә йыл полициянан ҡасып йөрөгән был әҙәмдең байлығы бер миллиард доллар иҫәпләнә. Уны тотоп, тейешле органдар ҡулына тапшырыусыға биш миллион доллар вәғәҙә ителгән....\nУрындарҙа закон нисек үтәлә?\nНовости / Башҡортостан // 12-03-2011, 11:39\nБР Дәүләт Йыйылышы – Ҡоролтайҙың Урындағы үҙидара һәм ижтимағи берекмәләр буйынса комитеты ағзалары район-ҡалалар буйлап тикшереүҙәргә сыға.\n25 мартҡа тиклем Стәрлетамаҡ һәм Салауат ҡалалары, Белорет, Благовар, Стәрлетамаҡ, Шишмә райондарында халыҡ мөрәжәғәттәре менән эш ҡараласаҡ. Комитет рәйесе Рөстәм Күзбәков белдереүенсә, төбәктәр парламентҡа килгән хаттарға ҡарап билдәләнгән. Килеп тыуған барлыҡ мәсьәләләрҙең күбеһе урында хәл ителергә мөмкин, халыҡ үҙен иң тәү сиратта борсоған проблемаһы хаҡында бәйән итә. Мөрәжәғәттәр шуны күрһәтә – ҡайҙалыр етәкселек халыҡ тауышын ишетмәй. Күсмә осрашыуҙарҙың иң төп маҡсаты – урындағы чиновниктарҙың ҡабул ителгән закондарҙы үтәү-үтәмәүен тикшереү....\nЯҙ ҡояшы йылмая!\nРубрикалар // 12-03-2011, 11:39\nНиһайәт, тышта ысын яҙ! Башҡортостан гидрометеорология үҙәгенән хәбәр итеүҙәренсә, алдағы көндәрҙә һыуыҡтар көтөлмәй. Бөгөн һәм иртәгә көндөҙ республикала нулдән 2 градусҡа тиклем һалҡын булһа, төндә 5 – 7 градус һыуыҡтар көтөлә. Ҡайһы бер райондарҙа әҙерәк ҡар яуыуы ихтимал....\nВласта ҡатын-ҡыҙҙар артасаҡ\nНовости // 12-03-2011, 11:38\nАғымдағы йылда республика район хакимиәттәре башлыҡтары араһында ҡатын-ҡыҙҙар ҙа буласаҡ.\n«Рәсәй» каналына биргән интервьюһында БР Президенты Рөстәм Хәмитов нәҡ шулай тип белдерҙе. Ғөмүмән, дәүләт һәм муниципаль органдарҙа етәксе гүзәл заттың күбәйеүе күҙаллана. Республика башлығы уларҙы ҡала мэрҙары араһында ла күрергә теләй. Әлбиттә, ҡатын-ҡыҙҙың власҡа килеүе ир-атты ситләтеү түгел, ә сәбәп бары тик төбәктә дәрте ташып торған, етәкселектә эшләй алыусы, ышаныслы ҡатын-ҡыҙҙар күбәйә барыуында....


Республиканың төп ҡаҙанышы - күп милләтле халҡы\nБашҡортостан был тәңгәлдә Рәсәйҙең башҡа өлкәләренә өлгө булырҙай. Баш ҡалала Халыҡтар ассамблеяһының өсөнсө съездан һуң тәүге ултырышы үтте. Берҙәмлеккә, татыулыҡҡа әйҙәүселәр ойошманың төп маҡсаттарын, эш йүнәлешен, хәл итәһе мәсьәләләрҙе барланы.\nТолерантлыҡ, уртаҡ тел таба белеү - һөҙөмтәле эш башланғысы. Милләттең киләсәген, үҫешен тәьмин итеүҙә, мәҙәниәтен күтәреүҙә, туған телдәрҙе һаҡлап ҡалыуҙа ассамблеяның роле ҙур. Шулай ҙа яңы үҫеш юлдарын эҙләү, дуҫлыҡ сылбырын тағы ла нығытыу зарур. Ултырышта яңы кимәлгә күтәрелеү юлдары ҡаралды. Татыулыҡ, дуҫлыҡ йортона ихтыяж да бар.\nЗөһрә Рәхмәтуллина, Башҡортостан халыҡтары ассамблеяһы рәйесе, Рәсәй дәүләт думаһы депутаты: «Ассамблеяға үҙ ҡанатына алырлыҡ, барлыҡ булған ойошмаларҙы туплап, Дуҫлыҡ йортон үҙ ҡанаты аҫтына алып, матур итеп эшләрлек, заманса бина кәрәк. Был проблеманы республика етәкселеге аңлай, улхәл ителер тип ышанабыҙ».\nБашҡортостан халыҡтары ассамблеяһының ултырышы эш һөҙөмтәләрен барлау менән генә сикләнмәне. Көн тәртибе буйынса республика, Рәсәй кимәлендәге мәҙәни, фәнни саралар хаҡында ла һүҙ барҙы. Уларҙың күбеһе Әҙәбиәт йылына бағышлана. Әйтәйек, Бөтә донъя башҡорттары ҡоролтайы башҡарма комитеты Аксаков көндәре кеүек үк, шағир Шәйехзада Бабичтың ижадына бағышланған байрам ойоштороу тәҡдиме менән сыҡты. Шулай уҡ башҡа милләт вәкилдәре лә Башҡортостан халҡына сағыу байрамдар әҙерләй.


Башҡортостан сит илдәрҙә ҡалған граждандарын ҡайтара | ГТРК «Башкортостан» — Новости Уфы и РБ\n28 апреля 2020 — 13:14 ГТРК «Башкортостан»\nХалыҡ-ара рейстар туҡтатылыу сәбәпле, күп кенә ватандаштарыбыҙ ял иткән ерҙәрендә ҡалғайны. Өфө аэропортына, мәҫәлән, Һиндостандың Гоа штатынан махсус рейс килде. Был борттағы 162 пассажирҙың 37-һе тап беҙҙең республиканан. Улар әле Өфө янындағы обсерваторҙа. Самолетта шулай уҡ Татарстан, Удмуртстан, Сыуашстандан, Пермь крайынан сәйәхәтселәр бар ине. Өфөгә Дубайҙан да бер лайнер килде. Ғәрәп Әмирлектәренән ҡайтҡан борттағы 117 кешенең 17-һе Башҡортостанда йәшәүселәр.


Йылдар дауамында һыналған мөхәббәт\n28 Апрель 2018, 12:48\nҺуңғы ваҡытта Һөләймән ауылы халҡы тормошонда төрлө йүнәлештәге мәҙәни саралар бихисап булды. Әле яңы ғына 60 йыл бәхетле никахта йәшәгән ихтирамлы ғаилә пары хөрмәтенә кисә ойошторҙолар.\nҺөләймән ауылынан Әнүзә һәм Дамир Һәҙиуллиндар Яңы йыл байрамдарында гәүһәр туйҙарын билдәләне. Кешеләргә яҡты сырайлы, ярҙамсыл һәм изгелекле был пар тирә-йүндәгеләргә һәр ваҡыт яҡтылыҡ илтә.\nӘнүзә апай менән Дамир ағайҙың мөхәббәт тарихы эштән һәм уҡыуҙан һуң бөтә ауыл йәштәре йыйылған киске уйындарҙан башлана. Тыумышы менән Һалҡын шишмә ауылынан булған Әнүзә апай ул ваҡытҡа күп нәмәләр кисерергә өлгөрә. Атаһы Сәйет Янбаевты фронтҡа алғас, әсәләренә балаларын туйҙырыу өсөн тәүлектәр буйы эшләргә тура килә. Көндөҙ ул – фермала, төндәрен ҡарауылда тора. Йәйгеһен һыйырҙар көтә.\n– Ул заманда ашарға етмәне. Әсәйебеҙ һәр ваҡыт үҙе менән шешә йөрөттө, уның янына килһәк, шуға һыйыр һауып һөт эсерә торғайны. Шул беҙгә көн буйына етә, – тип иҫенә төшөрә Әнүзә апай. – Нисектер бер ваҡыт, үҙе генә булғанда, һөҙөшкән малдарҙы ҡыуып ебәрергә уйлай. Унда нәҫел үгеҙе лә була. Ярһыған үгеҙ әсәйемә ташланып, уны һөҙөп теткеләп бөтә. Ҡанға батҡан әсәйемде өйгә алып ҡайтып һалдылар. Ул бик оҙаҡ үҙенә килде, һөҙөмтәлә күкрәгендә ниндәйҙер ҡаты шеш ҡалды, һуңынан Таҫтүбәлә уға операция яһанылар. Ул уңышһыҙ булып сыҡты, әсәйем шулай итеп мандый алманы. Ул ваҡытҡа атайыбыҙ һуғыштан ҡайтҡайны инде. Ғаилә тулы булһын өсөн, ул икенсе тапҡыр өйләнде. Атайым һайлаған апай, Миңнур Шакирова, яҡшы ҡатын булды, тик үҙ балалары ишәйгәс, өлкән балаларҙы Кесе Ыҡтамаҡ балалар йортона бирергә мәжбүр булдылар.\nИке йылдан һуң Әнүзәне апаһы Хәсимә Һөләймән ауылына үҙенә ала. Мәктәпте бөткәс, Әнүзә, бер аҙ аҡса эшләп алырға уйлап, Свердловск өлкәһенә сығып китә. Ябай ауыл ҡыҙы хәрбиләштерелгән янғын һағына эшкә урынлашырға батырсылыҡ итә. Уға автомат, һуңыраҡ пистолет ышанып тапшыралар.\nБәлки шунда тороп та ҡалыр ине Әнүзә, тик йәш егет Дамир ҡыҙға тынғы бирмәй: хаттар яҙа, ҡайтыуын үтенә. Шул саҡтан алып Һәҙиуллиндарҙың ғаилә тарихы башлана. Ике яҡтан да ата-әсәләре яҡшы туй яһай. Кәләш алырға Һалҡын шишмә ауылына кейәү кеше аттар егеп килә.\nЙәштәр кейәүҙең ата-әсәһе һәм һеңлеләре менән төп йортта татыу йәшәй. Дамир ағай әле өйләнгәнсегә тиклем үк МТС-та комбайнсы булып эшләй. 60-сы йылдар уртаһында Ләмәҙтамаҡ ауыл советын етәкләй. 1972 йылда етәкселек уны Әлшәй ауыл хужалығы техникумына уҡырға ебәрә. Диплом алғас, уны хәүефһеҙлек техникаһы буйынса яуаплы итеп ҡуялар, шул уҡ ваҡытта профком рәйесе була. 22 йыл Һөләймән бригадаһына етәкселек итә. Уның хеҙмәт эшмәкәрлеге тураһында өйҙә ҡәҙерләп һаҡланған бер өйөм почет грамоталарына ҡарап фекер йөрөтөргә мөмкин.\nӘнүзә апай колхозда эшләй, шунан 32 йыл кино селтәрендә кассир булып хеҙмәт итә. Уның да наградалары байтаҡ.\nӘнүзә һәм Дамир Һәҙиуллиндар-ҙың балалары хәҙер инде үҙҙәре лә пенсионер, ә шулай ҙа эштәрен ташламағандар: улдары Венер – нефть ойошмаһында аппаратсы, Радик – водитель, Венера – медицина хеҙмәткәре. Барыһы ла ҡалала йәшәй, ләкин яйы сыҡҡан һайын балалары һәм ейәндәре менән ата-әсә йортона ашығалар.\nВаҡыт аяуһыҙ. Көс-дәрттәре ташып торған саҡтары артта ҡалды. Шулай ҙа Һәҙиуллиндар үткәндәргә зарланмай. Улар һөйөү һәм татыулыҡ менән үткәргән һәр бер көндәренән ләззәт алып йәшәй.


Бер ваҡыт скульптор Зилфәт Басировҡа буласаҡ геройҙарҙың\nобразы тураһындағы идеялар нисек барлыҡҡа килә, тигән һорау\n- Төрлөсә, - тип яуаплай Зилфәт Рәүф улы. - Минең тәүге эштәремдең береһе - Советтар Союзы Геройы Хәкимйән Әхмәтғәлинға һәйкәл булды. Был кеше тураһында мин нимә беләм Район гәзитендә уның бәләкәй генә фотоһы һаҡланған.\nАта - әсәләре элеккесә Учалы районының Сәфәр ауылында\nйәшәүе хаҡында белдем һәм унда барып ҡарттар менән осраштым. Аҡрынлап минең күҙ алдымда тура һүҙле, ғәҙел, Ватанына сикһеҙ тоғро кеше образы барлыҡҡа килде.\nГеройҙың тыуған яғында һәйкәл асыу тантанаһына уның ауылдаштары йыйылды, улар араһында ололар ҙа етерлек ине. Ҡарттарҙың береһе әйтә: "Юҡ, был таштан эшләнгән кеше Хәкимйәнгә оҡшамаған". Икенсеһе уға яуаплай: "Уның йөҙөн хәҙер хәтергә төшөрөп буламы ни Мин Хәкимйәнде һуңғы тапҡыр 25 йыл элек, ул фронтҡа киткәндә күрҙем. Әммә беҙҙең алдағы кеше Хәкимйән кеүек үк ҡаһарманлыҡҡа һәләтле".\nХудожестволы образдың үҙ үҙенсәлектәре бар, һәм уларҙың и ң мөһиме - кешенең холҡон дөрөҫ итеп сағылдырыу. Геройҙың ҡарт әсәһе скульптор тамамлаған бюстҡа күҙ һалыу менән:\n- Улым ҡайтты... - тип белдерә.\nСоветтар Союзы Геройы Хәкимйән Рәхимйән улы Әхмәтғәлинға һәйкәл 1967 йылдың 7 июлендә Учалы районы Сәфәр ауылының урт а мәктәбе алдында асыла.\nХәкимйән Әхмәтғәлин бында 1924 йылдың 15 июлендә донъяға\nкилә, мәктәптә белем ала, колхозда тракторсы булып эшләй. Армияға 1942 йылда саҡырыла. Ошо уҡ йылдың ғинуар айында\nБашҡортостанда 219 - сы атышсылар дивизияһы төҙөлә башлай. Апрелдең тәүге көндәрендә эшелондар фронтҡа йүнәлә. Тәүге бәрелештәр Воронеж фронтында, Курск дуғаһында, Белгород янында була. Бөгөнгө көндә унда 219 - сы дивизия һалдаттары ҡаһарманлығын данлаусы һәйкәл ҡуйылған һәм: "Иптәш, хәтереңдә һаҡла, Белгород өлкәһе Ивнянск районында "Толстое"\nтип аталған урынды һаҡлаусыларҙың һәр береһенә дошман 2150 килограмм үлемесле металл яуҙырҙы. Бында ер янды, металл ирене. Әммә һалдаттар сигенмәне - улар артында Ватан ине. Ҡаһармандар алдында башыңды эй! Хәтереңдә һаҡла, замандаш, һ әм йәш быуындарға тапшыр!" - тип яҙылған.\n219 - сы Ҡыҙыл байраҡлы Идрицк атышсылар дивизияһы һуғыштар менән алға ынтыла. Взвод командиры ярҙамсыһы, өлкән сержант Әхмәтғәлин да улар араһында була. Латвияны аза т иткәндә, разведчиктар төркөмө менән бергә ул да үлемһеҙ\nбатырлыҡ күрһәтә. Латвияның Сунуплява ауылы эргәһендәге бейеклектә ун разведчик йәндәрен аямайынса гитлеровсыларға\nҡаршы тора һәм башҡа частарҙың уңышлы һөжүмен тәьмин итә. У лар 1944 йылдың 19 июлендә һәләк була. Һалдаттарҙың\nбарыһына ла, туғыҙына - үлгәндән һуң, Советтар Союзы геройы


Йәш спортсылар араһында Һарытауҙа үткән Рәсәй беренселе гендә Башҡортостандың йыйылма командаһы үҙенең билдәле рапир асылары - Евгения Кирпичева, Артур Әхмәтҡужин һәм Афиналағы Олимпия уйындарының бронза призеры Реналь Ғәниевһыҙ ғына сығ ыш яһарға мәжбүр булды. Беҙҙең команда үҙенең иң көслө соста вында булмаһа ла уйын һөҙөмтәләре насарҙан булманы.\nРапирасы Рөстәм Нәсибуллин Башҡортостан йыйылма командаһы\n"копилкаһына" шәхси беренселектә "бронза" алып килде. Уның иптәштәре - Өфө егеттәре Дмитрий Петров һәм Александр Якин һ өҙөмтәлә бишенсе һәм туғыҙынсы урындарҙы биләне.\nКоманда ярыштарында Рөстәм Нәсибуллин, Дмитрий Петров, Ал ександр Якин һәм Мираль Вәлиевтан торған квартет алға бары т ик Мәскәү йыйылма командаһын сығарып икенсе урын яуланы. Өсө нсө урында - Санкт - Петербург командаһы. Башҡортостандың ик енсе командаһы шулай уҡ ышаныслы сығыш яһап, бишенсе урынға сыҡты.\nБеҙҙең йәш шпагасылар көтөлмәгәнсә яҡшы уйын күрһәтте. Шә хси ярыштарҙа Сергей Алещенков алтынсы урын биләне. Команда ярыштарында беҙҙең егеттәр Рәфис Рафиҡов, Рәшит Хизбуллин, А нтон Смирнов һәм Сергей Алещенков ярымфиналда буласаҡ еңеүсе , Татарстан йыйылма командаһына бер мәрәйгә генә бирешеп, һ өҙөмтәлә дүртенсе урынға ғына сыға алды.\nҠыҙҙарға килгәндә, командала беренсе рапирасы Евгения Кир пичеваның булмауы үҙен һиҙҙерҙе. Команда ярыштарында улар ал тынсы урынға ғына дәғүә итте. Шәхси беренселектә Асия Йыһанг ирова 17 - се урын, Анастасия Иванова - 18 - се урын алды.\nОшо уҡ ваҡытта көслө йәш спортсыларыбыҙ халыҡ - ара форум дарҙа республика намыҫын яҡлай ине. Реналь Ғәниев Шанхайҙа үткән донъя Кубогында команда ярыштарында бронза миҙал призе ры исемен яуланы. Ярымфиналда рәсәйлеләр немецтарҙы алға үтк әрһә, өсөнсө урын өсөн ярыштарҙа поляктарҙы еңеүгә иреште.\nАртур Әхмәтҡужин һәм Евгения Кирпичева Францияла кадеттар\nараһында донъя Кубогы этабындағы йыйында ла ҡатнашты. Икеһе\nлә ҡулдарына ҡорал тотоп, бронза миҙал яулауға иреште. Евге ния Кирпичева үҙ тәьҫораттары менән уртаҡлаша:\n- Ҡышын бер аҙна буйы Францияның көньяғында, Эск - ан - П рованс ҡалаһында йәшәүе иҫ китмәле булды. Артыҡ йылы түгел, шулай ҙа тирә - яҡта йәшеллек хөкөм һөрә. Ярыштар ҙур булмағ ан Кабриз ҡаласығында үтте. Ярымфиналда өсөнсө генә урын яул ауым ныҡ арыуыма бәйле.


Инфоурок › Дошкольное образование ›Другие методич. материалы›Дидактический материал на башкирском языке "Загадки"\nРегина Хабутдинованың Интернетка һалған эшенән алынды\nАт түгел, кешнәмәй,\nЙөҙ аттан кәм эшләмәй. /трактор/\nҺыу эсә, бесән ашамай,\nҮҙе дүрт аяҡлы. /автомобиль/\nБалыҡ түгел, ҡош түгел,\nҺыуҙа йөрөй үҙе гел. /пароход/\nҠамыты юҡ, дуғаһы юҡ\nҠара атым егеүле. /паровоз/\nЭй ат саба, ат саба,\nТимерҙән дилбегәһе. /автомобиль/\nЙә тәрән соҡор ҡаҙый ул,\nЙә бейек өйөм өйә.\nТөҙөүсөләр уны һөйә,\n"Тимер бәһлеүән!” — тиә. /экскаватор/\nСүс ҡойроҡ. /самолет/\nҠанаты бар — елпемәй,\nЭсе йылы — ел теймәй. /самолет/\nҠанаты бар, йөнө юҡ,\nҮҙе бара, юлы юҡ. /самолет/\nЮҡ, мин поезд түгел,\nЛәкин уға оҡшаған.\nСөнки йөрөйбөҙ беҙ\nТимер юлдарҙан. /трамвай/\nҮҙе ура, үҙе һуға,\nҮҙе ҡапсыҡҡа һала.\nШаулап, гөрләп эшләгәнгә\nҠыр матурланып ҡала. /комбайн/\nТимер жираф, башы күктә,\nКүп күтәрә көсө күпкә,\nБейек өйҙәр һала ул. /кран/\nУл үҙе шундай көслө,\nБер үҙе эшләй ала\nЙөз кешелек эште. /экскаватор/\nКәрәк ергә китәләр. /мотоцикл/\nАт артынан ҡалмай. /арба/\nИке күсәр дөнъя кисер. /арба/\nИке аяҡлы үгеҙ,\nМаңлайында ҡуш мөгөҙ. /велосипед/\nҮҙе атта бара,\nҮҙе атлап бара. /велосипед/\nҮҙе бара, эҙе юҡ,\nМаңлайында күҙе юҡ. /кәмә/\nЕл өрә - үҙе бара. /елкәнле кәмә/\nБик йыраҡтан килүе,\nАй-һай, уның кешнәүе.\nЕрҙе ярып килүе. /паровоз, поезд/\nУфтанһа ла алып китер,\nБарыр еренә етер. /паровоз, поезд/\nТеләһәң ҡайҙа. /трамвай/\nЙомаҡ әйтәм, йомаҡ әйтәм,\nУны сискән сос булыр,\nСисәлмәгән тик торор.\nИшек алдына хужа,\nЛәү-ләү итеп ул өрә,\nҠойроғо уралған, теле һалынған. /эт/\nҺабан да түгелмен – һөрөргә яратам. /сусҡа/\nУңайлы ултыра ағаста,\nКөлтә ҡойроҡ, бик етеҙ ул,\nҺикерергә ярата. /тейен/\nТекмәһә лә йөрөтөр.\nКиткәнеңде көтәлер. /терпе/\nУрманда йыш тап булар,\nНиндәй кейек ул? /тейен/\nБаҙҙа йәшәй, дошманы – бесәй. /сысҡан/\nБәҫле ботаҡҡа ҡунып.\nНиҙер һөйләй ҡыуанып.\nНиҙәр генә һөйләһә лә,\nАңламайым шул телен.\nШуны беләм: йылы эҙләп,\nТашлап китмәй үҙ илен.\nКисерһә лә күп этлек,\nИленән китмәй … . /сәпсек/\nҠОШТАР ТУРАҺЫНДА ЙОМАҠТАР (дауамы)\nОҡшанымы йомаҡтар? -\nҠышын яуа аҡ булып,\nБигерәк тә йомшаҡ булып,\nАтлағанда - шығыр-шығыр,\nЭҙҙәрҙе ала уйып. /ҡар/\nТӘБИҒӘТ КҮРЕНЕШТӘРЕ ТУРАҺЫНДА ЙОМАҠТАР (дауамы)\nЭШ ҠОРАЛДАРЫ ТУРАҺЫНДА ЙОМАҠТАР\nЙЫЛ МИҘГЕЛДӘРЕ ТУРАҺЫНДА ЙОМАҠТАР\nҠар иреп,ер күренер,\nҺайрар ҡоштар ҙа килер,\nЙәшел үләндәр үҫер,-\nБыл ниндәй ваҡыт етер? /яҙ/\nКөндәр бигерәк эҫелер,\nЕләктәр ҙә бешәлер.\nКөн дә беҙ һыу инәбеҙ,-\nНиндәй ваҡыт? Әйт әле. /йәй/\nЯпраҡтар ергә төшә.\nБаландар ҡыҙарып бешә,-\nБыл ниндәй ваҡыт етә? /көҙ/\nКөндәре һыуыҡ булыр,\nЕрҙең өҫтө аҡ булыр,\nБалалар санала шыуыр,-\nБыл ниндәй ваҡыт булыр? /ҡыш/\nҠара ерҙең өҫтөнә\nҠаҙ мамығын кем һипкән?\nАп-аҡ ондо кем һипкән? /ҡыш/\nБабайым килә һағынып,\nАҡ толобон ябынып. /ҡыш/\nҺыртын күрһәтә башлай. /яҙ/\nҮҙе илай, үҙе йырлай. /көҙ/\nЙә, әйтеп ҡара? /яҙ/\nИгенен ура -\nБыл ҡай саҡ була? /йәй/\nЕрҙәр дымлана -\nБыл ҡай саҡ була? /көҙ/\nУйнай ел-буран -\nБыл ҡай саҡ, туған? /ҡыш/\nЕМЕШ-ЕЛӘКТӘР ТУРАҺЫНДА ЙОМАҠТАР\nАлма тиһәң, алма түгел,\nҠыяр тиһәң - түңәрәк. /киви/\nСәскәһе ап-аҡ, емеше ҡыҙыл,\nҠыҙарып беште, ергә төштө. /алма/\nЫшанмаһаң, ашап ҡара. /ҡарағат/\nКәкре ҡайын аҫтында,\nҠан тамсылап ултыра. /ҡурай еләге/\nҮләндәрҙә ҡыҙарып бешер,\nҺабағын бөгөп, ергә төшөр. /ер еләге/\nЛампочкаға бик оҡшаған\nТатлы был емеш.\nИсемен әйтһәң, һиңә лә\nСығарам өлөш! /груша/\n"Бал”лы ижеге булһа ла,\nҺис тә түгел ул татлы.\nМиләшкә оҡшаш емештең,\nЙә, исемен кем тапты? /балан/\n“Алма” тиһәң, алалар.\nНимә һуң ул, балалар? /алма/\nАуыҙыма ҡаптым. /ер еләге/\nКүлдәге йәм-йәшел. /ер еләге/\nОҙон ҡурай үләндәр,\nҠыҙыл алҡа элгәндәр. /ҡурай еләге/\nТүңәрәк-түңәрәк шар кеүек,\nҠыҙыл-ҡыҙыл ҡан кеүек,\nӘсе лә, татлы ла,\nЙотайым тиһәң, ташлы ла. /сейә/\nАҢ-БЕЛЕМ, УҠЫУ-ЯҘЫУ, УҠЫУ ӘСБАПТАРЫ ТУРАҺЫНДА ЙОМАҠТАР\nБер байлыҡ бар − янмай,\nҠараҡ та урлай алмай,\nТөшөп тә юғалмай. /белем/\nАҡыллы сәсә барыр,\nАҡылһыҙ йыя барыр. /белем/\nӘйтермен − минән китер,\nТыңламаһаң − һинән китер./һүҙ/\nХазина алып сығаһың. /мәктәп/\nАҡылың булһа, ташлама. /китап/\nАғас түгел - япраҡлы,\nТун түгел – тегелгән. /китап/\nӨнһөҙ, йәнһеҙ − иң яҡын дуҫ. /китап/\nШишмә түгел, әммә үҙен\n"Белем шишмәһе” тиҙәр.\nБик белемле булғың килһә,\nҠулдан төшмәһен, тиҙәр. /китап/\nОрлоғо ҡара,ере аҡ,\nКүҙ менән йыялар. /яҙыу, уҡыу/\nБишәү сәсә, берәү йыя. /яҙыу, уҡыу/\nИген сәсте биш малай,\nУрҙылар ике ағай. /яҙыу, уҡыу/\nҠул менән сәсәһең,\nКүҙ менән йыяһың. /яҙыу, уҡыу/\nАҡ ерҙә эҙ һалған,\nЭҙ ҡалмаған, һүҙ ҡалған. /яҙыу/\nҠалаһы бар, халҡы юҡ,\nДингеҙе бар, һыуы юҡ. /карта/\nЯмауы бар, йөйө юҡ. /карта/\nБабай бүреге йөҙ ямау. /глобус/\nТимер ҡоҙоҡ, оҙон ҡойроҡ, бирә бойороҡ. /ручка/\nҒүмер буйы яҙыша. /ручка/\nОҫтара бара. /ҡәләм/\nОҙон, йоҡа, төп-төҙ ул,\nБилдәләй ул иң төҙ юл.\nБеләм һанап һыҙығын. /линейка/\nТап-тар өйҙә йәшәйҙәр.\nСиратлашып эшләйҙәр. /пенал, ручка-ҡәләмдәр/\nТоралар бергә бер йортта,\nТөрлөһө төрлө төҫтә.\nАҡ ҡығыҙҙа бер ҡул йөрөтә\nТөрлөһөн төрлө эшкә. /төҫлө ҡәләмдәр/\nЙомаҡ — халыҡ ижадының иң боронғо жанрҙарының береһе. Йомаҡтар кешеләрҙең, айырыуса балаларҙың, тапҡырлығын һынау һәм зирәклеген үҫтереү сараһы булараҡ ҡулланыла. Йомаҡтар айырым предметтың билдәһен икенсе бер предметҡа, күренешкә күсереү нигеҙендә барлыҡҡа килгән. Шуға күрә улар тормоштағы конкрет предметтар, күренештәр менән бәйләнгән.\n«Йомаҡ» атамаһы башҡорт халҡында йомоу һүҙенән килеп сыҡҡан, йәғни йомаҡ - ул уйҙы йомоп, йәшереп әйткән фекер. Татар халҡында ул «табышмаҡ» тигән исем менән йөрөй һәм «тамырын табыу» тигән һүҙ менән аңлатыла. Татар фольклорында ла 20-се быуат баштарына тиклем табышмаҡ менән бер рәттән йомаҡ атамаһы ла киң ҡулланылған. Табышмаҡ атамаһы әзербайжан,төрөкмән, уйғыр,алтай, ә йомаҡ - ҡаҙаҡ, ҡарағалпаҡ,ҡумыҡ телдәрендә ҡулланыла. Рус фольклористикаһы иһә “загадка” һүҙенең килеп сығышын “гадать” һүҙенән сығып аңлата.\nНомер материала: ДБ-333008\n776 0 20.10


Үткән йәй Айрат төрмәнән сыҡты. Әйтергә кәрәк, яҡшы тәрти бе өсөн уны ваҡытынан алда сығарҙылар. Туғандары яҡшы ҡаршы алды: хатта ваҡытлыса эш тә таптылар. Тик йәй ҙә үтте, уның менән бергә эш тә тамамланды. Айрат яңы эш урыны эҙләй башла ны, тик таба алманы. Ул арала яңы дозаға аҡса эҙләү менән г енә мәшғүл булған иҫке дуҫтар ҙа йышлай башланы: төрмәгә элә ккәнгә ҡәҙәр Айрат наркотиктар менән мауығып алғайны, зонала\nиһә был ауырыуынан ҡотолдо шикелле. Һәм бына килеп буш ваҡы т етерлек, эш юҡ, ярты йыл самаһы түҙгәндән һуң егет тағын т айғаҡ юлға аяҡ баҫты...\nЭшһеҙлек, билдәле булыуынса, боҙоҡлоҡтарға этәрә. Яҡшы ғы на һөнәр тапҡанда, кем белә, Айраттың да яҙмышы улай булмаҫ ине.\nБашҡортостан Республикаһы халыҡты эш менән тәьмин итеү Фе дераль дәүләт хеҙмәте Департаменты Рәсәй Федерацияһы Юстиция\nминистрлығының Башҡортостан Республикаһы буйынса суд ҡарарҙ арын үтәү буйынса баш идара белгестәре ошо көндәрҙә төрмәнән\nсыҡҡандарҙы эшкә урынлаштырыу проблемаһын тикшерҙе.\nДепартамент башлығы урынбаҫары Айҙар Биктаев билдәләүенсә , төрмәнән сығарылыусы һәм иректә яза үтеүсе граждандар соци аль яҡлауға мохтаж категорияларҙың береһе. Шул уҡ ваҡытта бы л категория эшкә урынлаштырыу йәһәтенән дә проблемалы.\nБеҙгә ундайҙар кәрәкмәй\nЭш биреүселәр - уларҙы аңларға була - суд аша үткән кешен е эшкә алыу теләге менән янмай. Бындай кешеләргә, ғәҙәттә, ш ик менән ҡараусандар. Өфө дәүләт предприятиеларының береһенд ә эшләүсе был турала түбәндәгеләрҙе һөйләне: "Яңы ғына ирекк ә сыҡҡан бер ир беҙгә токарь булып эшкә урынлашты. Ике аҙна буйы ул иҫәптә генә торҙо, шунан биш кән самаһы эшләне лә та ғы юғалды. Бер нисә көндән һуң килеп, эштән бушатыуҙарын һор ап ғариза яҙҙы. Йәки бына тағы бер миҫал. Иретеп йәбештереүс ене эшкә алдыҡ. Бер аҙна эшләгәндән һуң ул аванс биреүҙәрен һораны. Уға ярҙам итеү йөҙөнән, беҙ аҡса бирҙек һәм ...уны башҡа күрмәнек. Ә бер заман беҙгә ҡасан ҡайһы рычагты борорғ а икәнлеген белмәгән экскаваторсы килде..."\nУларҙың эшләргә теләге юҡ\nҠыҙғанысҡа ҡаршы, юғарыла әйтеп үтелгән осраҡтар берәҙәк т үгел, ә дөйөм тенденция. Төрмәнән сығыусыларҙың күпселеге эш ләргә теләмәй. Ғәҙәткә кергән шөғөл менән булышыуы еңелерәк\nшул. Статистика мәғлүмәттәре буйынса, ирекле тормошҡа сыҡҡ андарҙың дүрттән бер өлөшө беренсе йылда уҡ яңынан рәшәтк ә артына эләгә.\n2003 йылда республиканың холоҡ төҙәтеү колонияларынан биш меңдән ашыу кеше сыҡты. Уларҙың ни бары 548 -ҙе генә х алыҡты эш менән тәьмин итеү үҙәктәренә мөрәжәғәт иткән. Шул уҡ ваҡытта күпселек "шунда -шунда иҫәптә тора, эш эҙләй" тиг ән белешмә алыр өсөн генә бында килгән.\nПредприятиеларҙы ҡыҙыҡһындырыу талап ителә\nӨфө ҡалаһының халыҡты эш менән тәьмин итеү үҙәге директоры Василий Сорокин әйтеүенсә, граждандарҙың был ҡатламын эшкә а лыуы предприятиелар өсөн файҙалы булырға тейеш, бының өсөн уларға ниндәйҙер ташлама булдырырға кәрәк.\nБөгөн республиканың холоҡ төҙәтеү колонияларында барлығы 1 7 меңдән ашыу кеше тотола, 3 меңдән ашыуы тикшереү аҫтында. Колонияларҙың барыһында ла тиерлек яза алғандар эшләгән пред приятиелар бар. Әммә улар барлыҡ ҡеүәтенә эшләмәй, производс тво ни бары 70 процентҡа ҡына йөкмәтелгән. Колонияларҙа белг естәр әҙерләүсе училищелар ҙа бар. әммә уларҙы юғары квалифи кациялы тиеп булмай.\nБынан тыш төрмәнән сыҡҡас та, эшләй белгән, ә иң мөһиме тел әге булған кеше, паспорты йә иһә теркәлеү тураһында документ ы булмағас, эшкә урынлаша алмай. Был киҫкен мәсьәлә ҡасан хә л ителере билдәһеҙ.\nКүренеүенсә, хәл итәһе проблемалар етәрлек. Практика шуны күрһәтә : эшкә урынлаштырыу хеҙмәттәренең енәйәт - холоҡ тө ҙәтеү системаһы менән берлектәге хеҙмәттәшлек практикаһы үҙ- үҙен аҡламай, иҫкергән. Үткән семинарҙа был мәсьәләләр ентек ле тикшерелеп, уларҙы хәл итеү юлдары асҡланды.


«Алтын башаҡ» ауыл «Марадона»ларын эҙләй // Йәмғиәт | новости башинформ.рф\n«Алтын башаҡ» ауыл «Марадона»ларын эҙләй\n14:03, 19 мая 2010 Йәмғиәт\nЕңеүҙең 65 йыллығына арналған «Алтын башаҡ-2010» республика ауыл футболистары ярыштары үҙенең ҡатнашыусыларын көтә. Ғаризаларҙы 21 майға тиклем Башҡортостан Республикаһы Йәштәр сәйәсәте, спорт һәм туризм министрлығы ҡабул итә.\nЯрыштар республиканың муниципаль райондары араһында үткәрелә.\nФинал ярыштарында призлы урындар алған командалар Бөтә Рәсәй «Алтын башаҡ» ярыштарында ҡатнашырға хоҡуҡ аласаҡ.\nБылтыр Бөтә Рәсәй «Алтын башағының» «бронза»һын яулаған Өфө районының «Альтаир» командаһы уңышы быйылғы миҙгелдә лә Башҡортостан футболсыларының үҙҙәрен күрһәтә алыуына өмөт уята.\nХәтерегеҙгә төшөрәбеҙ, был турнир тарихы тамыры менән уҙған быуаттың 60-сы йылдарына барып тоташа. Ул ваҡытта «Сельская жизнь» гәзите мөхәрририәте илебеҙҙең иң көслө колхоз дружинаһына тапшырылыусы СССР ауыл футболының төп трофейы — «Алтын башаҡ» Кубогын булдыра. Популяр турнирҙы тергеҙеү идеяһы 2002 йылда, уны Рәсәй Федерацияһы Дәүләт Думаһының “төп аграрийы” Николай Харитонов ҡурсыуға алғас, хәл ителә.


Баш ҡалала – һыуһыҙ | ГТРК «Башкортостан» — Новости Уфы и РБ\nБаш ҡалала – һыуһыҙ\n15 июня 2016 — 16:23\nӨфөнөң Инициативная урамында йәшәүселәр бына инде бер аҙна һыуһыҙ интегә. Сәбәбе – авария хәлендәге һыу үткәргес торбалар. Технологиялар үҫешкән һәм барыһы ла кеше өсөн эшләнергә тейешле 21-се быуатта ташбыуат мәсьәләһе ни өсөн көнүҙәк. Хәбәрсебеҙ Ләйсән Тимербулатова һыуһыҙ йонсоған халыҡ менән бергә был һорауға яуап эҙләне. Һаҡ булырға саҡырыусы таҫмалар менән Инициатив урамының беренсенән алып ун беренсе йортона тиклемге арауығы кәртәләп алынған. Канауҙар, асылған торбалар һәм күҙ йәштәре. Урамыбыҙ ошондай соҡорҙарҙан арынғаны ла юҡ, тип зарлана бында йәшәүселәр. Ҡасандыр тимер юл хеҙмәткәрҙәре өсөн төҙөлгән был йорттар хосусилаштырылғандан һуң һыу менән тәьмин итеү һәм торбаларҙың төҙөклөгө өсөн яуап биреүсе ойошма ла юғала. Бер ҡайҙа ла балансҡа инмәгән һыу менән тәьмин итеү системаһын алмаштырыуға идарасы компания ла аҡса бүлә алмай. Билдәһеҙлек өйөрөлтмәгенә эләккән халыҡ аптыраштан уҙып, хакимиәт һәм идаралыҡ тупһаларын тапай. Ай һайын Орджоникидзе районының торлаҡ-коммуналь хужалығына һыу һәм ремонт өсөн ваҡытында түләп барған халыҡ эсәр һыу артынан кибеттәргә һәм таныштарына мөрәжәғәт итергә мәжбүр — был бер. Тағы ла бер мәсьәлә - тишелгән торбалар янында барлыҡҡа килгән ҙур күләүектәр йорттарҙың нигеҙҙәренә төшә.\nОрджоникидзе район хакимиәтендә әлегә мәсьәләнең аныҡ ҡына сиселеше юҡлығын белдерҙеләр. Ҡала хакимиәтендә иһә Иницитив урамындағы һыу үткәргестең хужаһыҙ ҡалған өлөшөн муниципаль милеккә алыу һәм артабан Өфө водоканал предприятиеһына тапшырыу тураһында документтар әҙерләнә. Хакимиәттән хәбәр итеүҙәренсә бөгөн йүнәтеү эштәре башланып, кискелеккә урамға һыу тапшырылырға тейеш.


«Киске Өфө» гәзитенең сайты - ГӘЗИТ УҠЫМАЙ ДӨМ ҺУҠЫР ҠАЛАЙЫҠМЫ НИ? - 2020 - Мәҡәләләр\nГӘЗИТ УҠЫМАЙ ДӨМ ҺУҠЫР ҠАЛАЙЫҠМЫ НИ?\nҺуңғы көндәрҙә гәзит-журналдарға яҙылыуҙың һүлпән барыуы тураһында байтаҡ хат-хәбәр алдым. "Яҙылдыңмы?" - тип һорайҙар. Яҙылдым. Ғәҙәтемсә, тиһәм, алдармын: был ярты йыллыҡта быға тиклем алдырмай ҡалдырмаған, яратҡан баҫмаларым "Йәншишмә", "Йәшлек" гәзиттәрен, "Аманат", "Аҡбуҙат", "Ватандаш" журналдарын етемһерәттем...\nГәзит-журнал уҡып барыу бәләкәйҙән ҡаныма һеңгән. Беҙ үҫкәндә атайым башҡорт телендәге бөтә баҫмаларға ла даими яҙыла торғайны. Яҙылыу ғына ла түгел, беҙҙән һәр баҫманы төпләп барыуҙы талап итте. Журналдар тап китапханалағыса төпләнеп, өҫтәлдә ятыр, ә гәзиттәр стенала эленеп торор ине. Һәр баҫмаға тәғәйен ҡаҙаҡ ҡағылған, килгән бер һанды ҡулдан-ҡулға йөрөтөп, талаша-тартыша уҡып бөткәндән һуң, шул ҡаҙаҡтарға элә барабыҙ. Үҙенә күрә үҙенсәлекле келәм! Ул серле келәм әле һаман күҙ алдында... Килгән бер һанды уҡып барыу, мәғлүмәтле, йөкмәткеле мәҡәләләрҙе, оҫта яҙған журналистарҙың исем-шәрифтәрен иҫтә ҡалдырып уҡыу - атайымдың ҡәтғи талабы. Уҡыйбыҙ, мәҡәләләр буйынса һорауҙарына яуап бирәбеҙ, үҙ фекеребеҙҙе әйтәбеҙ... Гәзит дәрес материалына ҡарағанда ҡыҙығыраҡ, күберәк белеү үҙебеҙгә лә оҡшай...\nЭшләй башлағас, интернет-ресурстар булмаған осорҙа, был алымды үҙем дә ҡулландым. Гәзиттәрҙе икешәр дана алдырып, береһен класс-кабинетымда төпләй-туплай барҙым, икенсеһенең дәрес өсөн кәрәк материалдарын ҡырҡып алып, тематик папкаларымды тулыландырҙым. Интернат системаһында төштән һуң минең кабинетта дәрес әҙерләгән класс уларҙы уҡып рәхәтләнде, өйгә бирелгән эштәрҙе эшләгәндә, иншалар яҙғанда ҡулланды. Һуңғы йылдарҙа икешәр дана уҡ яҙылмаһам да, үҙем алдырған баҫмаларҙы, уҡығандан һуң, мәктәпкә ташыйым. Ҡаныма һеңгән ғәҙәттән арына алмайым. Элекке һымаҡ йығылып ятып уҡыған уҡыусылар юҡ, шулай ҙа дәреслектә яҙылғандан тыш белергә теләгәндәрҙең алдарына тиҙ генә гәзит-журналдар һалам... Һәр кемдең зауығына ҡарап: кемгә - "Йәншишмә", кемгә - "Аманат", кемгә - "Киске Өфө"... Уҡыусыларым да өйрәнеп бөткән, эштәрен алданыраҡ эшләп бөткәне: "Гәзит алып уҡып ултырһаң яраймы?" - тип һорай. Дәрестә уҡып бөтә алмағаны өйөнә алып ҡайтып китә. Форсаттан файҙаланып, мин: "Атай-әсәйеңә лә уҡыт, беҙ ҙә яҙылайыҡ әле, тип һора", - тием. Күп осраҡта яуап ыңғай түгел, ҡыҙғанысҡа ҡаршы. Ғаиләләге уҡыу мәҙәниәте - үҙе бер тәрбиә мәктәбе бит ул. Был мәктәп күп негатив күренештәрҙән ҡурсыр ине балаларыбыҙҙы. Шуны аңлап етмәй шул атай- әсәйҙәр...\nҺәр йыл һайын "Тотош класс менән - "Йәншишмә"гә!" ("Аманатҡа!") кеүек акцияларға класс менән ҡушылыу өсөн дә бик күп көс сарыф итергә тура килә. Иң ҙур ҡаршылыҡ - "Аҡса юҡ", тигән яуап. "Барыбер уҡымай, телефондан айырып алып булмай", - тигәндәргә нисек тә аңлатырға тырышаһың: гәзит-журнал, китап уҡырға өйрәтеү - балаларҙы ваҡытлыса булһа ла интернеттан, компьютер-телефондарҙағы әүрәткес уйындарҙан һаҡлап алып ҡалыуҙың бер сараһы ла ул. Уҡырға ғәҙәтләндеңме, ул ғәҙәттән арыныуы ҡыйын...\nБөтә баҫмаларҙы ла уҡып өлгөрөү мөмкин түгел, әлбиттә. Шуға үҙем: "Әлдә генә хәҙер гәзиттәр аҙнаһына бер сыға әле", - тип ҡыуанам. Мәктәп йәшендә почтальон апайҙың ҡаршыһына "Башҡортостан пионеры" (хәҙерге "Йәншишмә") гәзитен алданыраҡ ҡулға эләктереү өсөн йүгерә инем, хәҙер аҙна аҙағын "Киске Өфө"нө уҡыр өсөн көтөп алам. Шатланып та, уфтанып та ҡулға алам "Киске Өфө"нө. Уфтандырғаны шул: атайым уҡырға өлгөрә алмай ҡалды был гәзитте... Иң тәүҙә "Аҡыл - ҡаҙна" рубрикаһын уҡып сығам. Хәс тә ул булып, яйлап, ҡабаланмай, һәр аҡылын һеңдереп кенә уҡыйым. "Шулай итеп, тағы бер аҡыл" тип ҡабатлайым үҙ-үҙемә: "Үҙеңә ҡәнәғәтләнеү биргән эште эшләйһең икән, тимәк, һин - азат" (Вольтерҙың һүҙҙәре. "Киске Өфө"лә уҡыным, һанын иҫләмәйем)... Ошо уҡ рубрикалағы риүәйәттәрҙе, "Уйлыға - уй", "Уңыш ҡаҙан" рубрикаларындағы фекерҙәрҙе мотлаҡ рәүештә юғары класс уҡыусылары менән бүлешәм. Башҡорт теле һәм әҙәбиәте буйынса олимпиадала ҡатнашҡан уҡыусыларыма "Йәншишмә", "Киске Өфө" гәзиттәренең береһенә йә "Шоңҡар" журналынына яҙылыу мотлаҡ, тип өйрәтәм. "Башҡортостан уҡытыусыһы", "Ағиҙел", "Шоңҡар" журналдары - һөнәри баҫмаларым, өҫтәл китаптарым. Уларға яҙылмау гонаһ менән бер. "Башҡортостан ҡыҙы"н да яратып уҡыйым. Уны, ғәҙәттә, ауылға, әсәйемә яҙҙырам. Ҡартайырға ашыҡмаһын әле, үҙ ҡыҙҙары ҡайтҡансы, төҫлө, сағыу баҫманың зауыҡлы, "текә" ҡыҙҙары менән аралаша торһон, тием...\nШулай итеп, йәнә бер аҡыл: бынан байтаҡ йылдар элек йәйге отпускым ваҡытында тормош иптәшем, балаларым менән бергә күрше Һарғай ауылында йәшәгән уҡытыусым Зарипова Баныу Ғарип ҡыҙының хәлен белергә барҙыҡ. Барып инһәк, бер күҙенә операция яһатҡан уҡытыусым һыңар күҙе менән "Башҡортостан" гәзитен уҡып ултыра! "Ныҡлап шәбәйгәнсе, уҡымай торһағыҙ ҙа була бит инде", - тигән иҫкәрмәмә: "Аһ, гәзит уҡымай, дөм һуҡыр булып ултырайыммы ни? " - тип яуапланы. Ул ваҡытта уҡытыусым һикһәнен тултырғайны... Уҡытыусымдың һүҙҙәрен барыбыҙ өсөн дә аҡыл итеп ҡабатлайым: гәзит уҡымайынса, дөм һуҡыр ҡалайыҡмы ни?..\nЯҙылған: 25.06.20 | Ҡаралған: 310


Банк иҫәбенә уҡытыу өсөн компаниялар асыу өсөн ғариза - Ooreka\nБанк иҫәбенә уҡытыу өсөн компаниялар асыу өсөн ғариза — Ooreka\nӘгәр һеҙ plusieursassociés йәмғиәте төҙөлә, аҡса банк иҫәп асыу өсөн һеҙ уҡырға тейеш була cettesociété исеме бөтөрөү, түләү акция pourla арандеррайтингында. Әммә, идара итеүҙе ҡулайлаштырыу, хаҡтар һәм шарттар ентекләп һеҙ сағыштырырға.\nЗаявка биреү өсөн иҫәп асыу, labanque, тип һайлағанһың икән, уның документ uncourrier күрһә генә эшләгән, ул банк иҫәбенән илтеп һайлауҙы талап итә. Мин һеҙгә хәбәр honneurde, тип атап булмай менән(е)менеджер(e) компанияһы, социаль йәмғиәтендә уҡыусылар өсөн, мин һеҙгә был исем уҡыусылар аҡса килтерә счет асыла. хамитов demanderd’pourpouvoir компаниялар, түләү буйынса partssociales андеррайтер. Cettesociété өсөн, беҙ һайлауҙарҙы ойоштороу-хоҡуҡи формаһы formejuridique компанияһы. X һәм устав капиталы тәшкил штаб-фатирында булды.\nserasitué адрес штаб-фатир отваша компанияһы\nҺөҙөмтәлә, һеҙҙең кәңәшсеһе, һеҙ мин яҡшы беләм һәм яҡын арала бер ҡаршылыҡһыҙ осрашырға теләр инем.\nМин adresseci-төйөнләнеү: desadresses партнерҙары исемлегендә һәм исемдәре, шулай уҡ сумма, түләү chacund’акция улар өсөн яҙылған, алдан vousremerciant, хөрмәт менән, Сударыня, Раббы, ихтирамлы. Шаблонға әйләндереп өсөн һеҙҙең хаттар « компанияһы уҡыусылар өсөн банкта иҫәп асыу өсөн ғаризалар » pdf форматында файҙалана, текст программалары менән тәьмин итеү өсөн бушлай йәки openoffice libreoffice эшкәртеү, үҙгәртеү мөмкинлеге бирә.\npdf word ул туранан-тура\nӘгәр һеҙ Word һуңғы версияларҙа ҡулланылмай, бәлки, һеҙҙең ярҙам менән төҙөргә pdf функциялы « кеүек һаҡла »


20 гыйнвар 2021, 17:45\nБыйыл март аҙағына тиклем Башҡортостанға яңы коронавирус инфекцияһына ҡаршы 151,5 мең доза «Гам-Ковид-Вак» вакцинаһы килтерелә.\nБыйыл март аҙағына тиклем Башҡортостанға яңы коронавирус инфекцияһына ҡаршы 151,5 мең доза «Гам-Ковид-Вак» вакцинаһы килтерелә. Февралдә республика – 50,8 мең, мартта иһә 100,7 мең доза вакцина алырға тейеш. Был турала Башҡортостандың һаулыҡ һаҡлау министры урынбаҫары Ирина Кононова хәбәр итте.\n«Республикала күпләп прививка яһау «ковидҡа ҡаршы паспорт» алыу менән бәйле. Был поликлиникала вакцина һалдырғандан йәки COVID-19 менән ауырығандан һуң «Дәүләт хеҙмәттәре» порталында кешенең шәхси кабинетында булдырылған QR-код», — тип аңлаттты министр урынбаҫары.\nТөбәк властары билдәләүенсә, антиесемдәр кимәлен билдәләү өсөн тест шәхси йә иһә эш биреүсенең аҡсаһына эшләнергә тейеш. «Ковидҡа ҡаршы паспорт» вакцинациянан һуң бер йыл, ә ауырығандар өсөн (антиесемдәр титры 10 берәмектән күберәк икән) өс ай ғәмәлдә була. Башҡортостанда индерелгән яңылыҡ тураһында ентеклерәк мәғлүмәт бында.


ҠОРҒАҘАҠТА ҺЫУ ИНДЕЛӘР\n20 Ғинуар 2020, 13:37\nХристиандар Керәшен байрамын билдәләне. Был көндә православие вәкилдәре мәкелә һыу инә. Мәкеләргә сумыу гонаһтарҙан арынып, насарлыҡтан ҡотолоу, тип иҫәпләй православ христандар.Быйыл да Салауат районында төп байрам “Ҡорғаҙаҡ” ҡунаҡхана комплексында үтте. Сараға килеүсе христиандар Ҡорғаҙаҡта һыу инде.Һыуға сумыусылар араһында христиандар ғына түгел, ә үҙҙәренең православ дуҫтары менән байрам кәйефен уртаҡлашырға килгән мосолмандар ҙа бар ине. Әйткәндәй, Иисус Христостың суҡындырылыу урыны теүәл генә билдәле булмаһа ла, был дини йоланың Иордан йылғаһында башҡарылыуы мәғлүм. Шуға күрә, был көндәрҙә барлыҡ һыу, изге тип һанала. Ҡорғаҙаҡтан һыу алыусылар ҙа бихисап булды.\nХристиандар Керәшен байрамын билдәләне. Был көндә православие вәкилдәре мәкелә һыу инә. Мәкеләргә сумыу гонаһтарҙан арынып, насарлыҡтан ҡотолоу, тип иҫәпләй православ христандар.\nБыйыл да Салауат районында төп байрам “Ҡорғаҙаҡ” ҡунаҡхана комплексында үтте. Сараға килеүсе христиандар Ҡорғаҙаҡта һыу инде.\nҺыуға сумыусылар араһында христиандар ғына түгел, ә үҙҙәренең православ дуҫтары менән байрам кәйефен уртаҡлашырға килгән мосолмандар ҙа бар ине.\nӘйткәндәй, Иисус Христостың суҡындырылыу урыны теүәл генә билдәле булмаһа ла, был дини йоланың Иордан йылғаһында башҡарылыуы мәғлүм. Шуға күрә, был көндәрҙә барлыҡ һыу, изге тип һанала. Ҡорғаҙаҡтан һыу алыусылар ҙа бихисап булды.


Йыл башынан алып 70 кеше дезоморфин менән ағыуланған // Йәмғиәт | новости башинформ.рф\nЙыл башынан алып 70 кеше дезоморфин менән ағыуланған\n13:46, 17 октября 2011 Йәмғиәт\nРеспублика Наркоконтроле дезоморфин менән бәйле енәйәттәрҙең артыуын билдәләй. Асыҡланған наркопритондарҙың барыһында ла тиерлек тап ошо арзан һәм хәүефле наркотик ҡулланылған, тип хәбәр иттеләр Рәсәй Федерацияһының Наркотиктар әйләнешен контроллек итеү буйынса федераль хеҙмәтенең БР буйынса идаралығында. Әгәр былтыр дезоморфин менән ағыуланыуға бәйле 38 үлем осрағы теркәлһә, быйыл уларҙың иҫәбе 70-кә еткән.\n2005 йылда наркополиция бөтә республика буйынса 30-ға яҡын дезоморфин ҡулланыусыны асыҡлай. 2011 йылдың сентябрендә иһә бындай наркомандар 3800-гә тиң. Белгестәр әйтеүенсә, ысынбарлыҡтағы картина статистика мәғлүмәтенән бер нисә тапҡырға күберәк булыуы мөмкин.


Халыҡҡа хеҙмәт итә » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Халыҡҡа хеҙмәт итә\n07.11.2014 Халыҡҡа хеҙмәт итә\nРайондарҙа ойошторолған башҡорт ҡоролтайҙары игелекле эш башҡарып килә. Билдәле булыуынса, уҡытыусылар элек-электән йәмәғәт эштәрендә, йәш быуынды тәрбиәләүҙә төп ауырлыҡты күтәрҙе. Ҡариҙел районы башҡорттары ҡоролтайы башҡарма комитеты рәйесе вазифаһын мәғариф бүлеге мөдире башҡарыуы күп нәмә тураһында һөйләй. Рауил Ғиниәтуллин етәкселегендә тупланған берҙәм команданың яҡшы эштәре һанап бөткөһөҙ. СССР тарҡалғандан һуң йәштәр менән һөҙөмтәле эшләүсе комсомол һәм пионер ойошмалары юҡҡа сыҡты, бер килке тәрбиә эше онотолоп ҡалған һымаҡ булды, шуның арҡаһында илдә енәйәтселек үҫте. Ләкин Башҡортостанда тәрбиә эшен башҡа структуралар күтәреп алды. Әгәр беҙ, республикабыҙҙа төрлө милләттәр һәм диндәр үҙ-ара килешеп татыу йәшәй, тибеҙ икән, бында башҡорт ҡоролтайҙарының эшмәкәрлеге лә үҙ ролен уйнай.\nҠоролтайҙарҙың, мәғариф системаһының төп маҡсаты – башҡорт телен файҙаланыу даирәһен киңәйтеү, уның данын күтәреү. Сөнки милли аң әсә теленән башлана. «Башҡортостан Республикаһы халыҡтары телдәре тураһында»ғы БР Законына ярашлы, Ҡариҙел районының бөтә белем биреү учреждениеларында туған телдәрҙе өйрәнеү, балаларҙы үҙ халҡының теленә һәм мәҙәниәтенә ылыҡтырыу өсөн тейешле мөмкинлектәр булдырылған. Телебеҙҙе башҡорт балаларының 43 проценты ун бер мәктәптә өйрәнә, ә дәүләт теле сифатында башҡорт булмаған уҡыусыларҙың 93 проценты үҙләштерә. Беҙҙең район балалары йәш сәсәндәрҙең «Урал батыр» эпосын яттан һөйләү республика конкурсында призлы урындар яулай. Эштең уңышлы барыуы башҡорт теле кабинеттарының нисек йыһазландырылыуына ла бәйле.\nIII Бөтә донъя башҡорттары ҡоролтайы резолюцияларын үтәй барып, район ҡоролтайы башҡарма комитеты башҡорт телен, халыҡ мәҙәниәтен, ғөрөф-ғәҙәттәрен, милли үҙенсәлектәрен өйрәнеү буйынса эҙмә-эҙлекле эш алып бара. Район хакимиәтенең мәғариф, мәҙәниәт, йәштәр бүлектәре, ҡатын-ҡыҙҙар советы менән тығыҙ бәйләнештә эшләй.\nҠоролтай ярҙамында районда гармунсылар фестивале уҙғарылды. Был күркәм сара беҙҙең төбәктә беренсе мәртәбә ойошторолдо һәм Мәҙәниәт йылына арналды. Яңы таланттар ошондай бәйгеләрҙә асыҡлана ла инде.\nҠоролтай башҡарма комитеты «БР халыҡтары телдәре тураһында»ғы Законды үтәү маҡсатында ла эш алып бара: йыл башында ултырыш үткәрелә, комиссияның һәр бер кварталға эш планы раҫланды.\nТуған телде белеү, үҙ телеңдәге әҙәбиәтте яратыу кешенең ниндәй милләт вәкиле булыуын билдәләй. Был йәһәттән беҙҙә кәмселектәр ҙә бар шикелле. Мәҫәлән, районда әҙәби түңәрәк юҡ. Ярай әле район гәзитенең «Хазина» ҡушымтаһы бар. Уны сығарыу өсөн яуаплы Люциә Карамова уҡытыусы-тәрбиәселәрҙең эшмәкәрлегенә, балалар ижадына, урындағы башҡорт халҡы тарихына һәм башҡа мәсьәләләргә ҙур иғтибар бүлә. Башҡалар күҙ йомған темаларҙы ул мөмкин булғанса тулыраҡ яҡтыртырға тырыша.\nҠәләм тибрәтеүселәр тураһында ла әйтеп үтергә мөмкин. Сөнки йәштәрҙе әҙәбиәткә ылыҡтырыуҙа уларҙың роле ҙур. Мәҫәлән, һуңғы йылдарҙа Рәйес Рияновтың «Тамғалы ҡаялар», «Ҡариҙел – алҡын даръя», Физаил Сафиндың «Алтын күпер», «Быуат артылғанда», ошо юлдар авторының «Алтын ҡурай» исемле китаптары башҡорт телендә нәшер ителде. Яҙыусылар – телде лә, халыҡтың тарихын һәм йолаларын да яҡшы белеүсе кешеләр. Шуға ла урындағы ҡоролтай башҡарма комитеты рәйесе яҡташ яҙыусыларыбыҙҙың һәр китабы бөтә мәктәптәрҙә лә булһын тип хәстәрлек күрә. Әммә милли аңды үҫтереүҙә, йәш быуынды тәрбиәләүҙә ижадсыларыбыҙҙың бай тәжрибәһе етерлек файҙаланылмай әле. Музей эше хаҡында ла ошоно уҡ әйтергә була. Ул район үҙәгендә түгел, икенсе бер рус ауылында урынлашҡан, шунлыҡтан башҡорт халҡы тормошона ҡағылышы юҡ, тип әйтергә лә мөмкин, кешеләр ҙә әҙерәк килә.\nМузейға ҡағылғас, тарих тураһында әйтмәй ҡалыу яҙыҡ булыр. Беҙҙең яҡ тарихы ифрат бай, башҡа район ерҙәрендә бер ырыу йәшәһә, беҙҙә бер нисә ырыу һәм милләт вәкилдәре көн иткән. Улар үҙ-ара ниндәй мөнәсәбәттә булған, алыш-биреш итеү, тел һәм лөғәт алмашыу нисек барған, иҡтисади һәм мәҙәни үҫештә бер-береһенә булған йоғонто – быларҙың бөтәһе лә бик ҡыҙыҡлы. Был йүнәлештә Балмазы мәктәбе уҡытыусыһы Физаил Сафин уңышлы эшләп килде, ҡайһы бер асыштар яһаны. Ләкин уның хеҙмәттәре йүнләп баҫылмай һәм өйрәнелмәй тиергә мөмкин. Ә бит былар киләсәктә туризмды үҫтереүҙә файҙалы булыр ине. Ҡоролтай башҡарма комитеты мәҙәни саралар ойоштороу бурысын алған. Районда мәҙәни тормош ярайһы ғына гөрләй. Байтаҡ ауылда драма түңәрәктәре, вокаль ансамблдәр эшләп килә. Улар ҙа халҡыбыҙҙың йыр һәм бейеү сәнғәтен пропагандалауға үҙ өлөшөн индерә. һабантуй, шәжәрә байрамдары, ауыл юбилейҙары үткәреү ҙә хәҙерге быуынды тарихыбыҙ менән ялғай, халыҡ мәҙәниәтенең, милли йолаларҙың ҡәҙерен белергә өйрәтә. Ҡариҙел районы башҡорттары ҡоролтайының пландары ҙур, күмәк көс менән моратҡа ирешербеҙ, ти уның рәйесе.


Башҡортостанда «Рәсәй-Мәҙәниәт» каналында төбәк тапшырыуҙары эфирға сыға башланы // Мәҙәниәт | новости башинформ.рф\nБашҡортостанда «Рәсәй-Мәҙәниәт» каналында төбәк тапшырыуҙары эфирға сыға башланы\n17:39, 1 июля 2015 Мәҙәниәт\nБөгөн, 1 июлдә, «Рәсәй-Мәҙәниәт» каналында төбәк тапшырыуҙары эфирға сыға башланы. Презентацияға республика етәкселеге вәкилдәре, махсус рәүештә Өфөгә килгән билдәле алып барыусы Владислав Флярковский, республиканың мәҙәниәт һәм сәнғәт учреждениелары директорҙары, журналистар йыйылды.\n«Ошо канал республика, Рәсәй, донъя кимәлендәге мәҙәниәт һәм сәнғәт эшмәкәрҙәренең бер-береһе менән аралашыу майҙансығы булыр тип ышанғы килә. Алда оҙон юл, барыбыҙ ҙа тырышырға тейешбеҙ. Беҙ Рәсәй телеканалы етәкселегенә, каналда тапшырыуҙарҙы тергеҙеү тәҡдимен индергән республика Башлығы Рөстәм Хәмитовҡа ҙур рәхмәтлебеҙ», — тип билдәләне Башҡортостан Хөкүмәте вице-премьеры Салауат Сәғитов.\n«Рәсәй-Мәҙәниәт» каналында эфирға сыҡҡан урындағы проекттар республиканың мәҙәни тормошондағы мөһим ваҡиғаларҙы яҡтырта. Сағыу ваҡиғалар тураһында сюжеттар «Рәсәй 24» һәм «Рәсәй 1» каналдарында ла күрһәтелә.\n«Баш мөхәррир Сергей Шумаковтың тырышлығы һөҙөмтәһендә һуңғы биш йылда «Мәҙәниәт» телеканалында бик күп проекттар барлыҡҡа килде. Ул иғтибарлы һәм талапсан тамашасы алдында яңы баҫҡысҡа күтәрелде. Канал үҫешәсәк, хәҙер инде һеҙҙең менән бергә», — тип һыҙыҡ өҫтөнә алды Владислав Флярковский.\nБаш мөхәррир Татьяна Саттарова Михаил Мирошниченконың «Өфө буйлап йөрөү» һәм Наилә Сәфәрғолованың Әҙәбиәт йылына арналған «Әйтер һүҙем бар» проекттарын тәҡдим итте. Презентация барышында юбилярҙы — 50 йыл радиола эшләгән диктор Наилә Ғәләүетдинованы тәбрикләнеләр. Каналдың ветеранына күп йыллыҡ хеҙмәте өсөн Башҡортостандың Матбуғат һәм киң мәғлүмәт саралары агентлығының почет грамотаһы тапшырылды.\nИҫегеҙгә төшөрәбеҙ, йыл ярым элек «Рәсәй-Мәҙәниәт» каналында урындағы тапшырыуҙар туҡтатылды. Каналдың форматы элеккесә ҡала — көн һайын иртән ярты сәғәтлек «Иртә» тапшырыуы, ҡунаҡтар менән әңгәмә, Өфөлә һәм Башҡортостанда барған иң сағыу ваҡиғалар хаҡында мәҙәниәт яңылыҡтары.\nТеги: телевидение,«рәсәй-мәҙәниәт» телеканалы


Баш ҡалала етештереүселәр һәм чиновниктар башҡорт һөтөнөң намыҫын яҡланы // Иҡтисад | новости башинформ.рф\nБаш ҡалала етештереүселәр һәм чиновниктар башҡорт һөтөнөң намыҫын яҡланы\n16:12, 29 июня 2016 Иҡтисад\nБаш ҡалала етештереүселәр һәм чиновниктар башҡорт һөтөнөң намыҫын яҡланы Фото: Олег Яровиков\nӨФӨ, 2016 йыл, 29 июнь. /«Башинформ» мәғлүмәт агентлығы, Ольга Мортазина/.\n«Россельхознадзор»ҙың һөттә эзбиз, аҡбур, гипс һәм һабын рәүешендәге өҫтәмәләр табылыуы тураһында белдереүенән һуң Өфөлә матбуғат конференцияһы ойошторолдо. 20 июндә яңғыраған мәғлүмәт илдә һөт етештереүгә ҡағылды һәм ҙур резонанс тыуҙырҙы.\n«Россельхознадзор»ҙың республика идаралығы етәксеһе Юрий Петров аңлатыуынса, ҡайһы бер матдәләрҙең һөт сәнәғәтендә файҙаланылған эмульгаторҙар ҡулланыу һөҙөмтәһендә барлыҡҡа килеүе ихтимал. Был әҙер ризыҡҡа сит матдәләрҙе ҡушыу тигәнде аңлатмай. «Был бер кемгә лә кәрәкмәй. Етештереүҙең бөтә этаптарында ла тикшереүҙәр уҙғарыла», — тип белдерҙеләр Башҡортостан Һөтсөлөк союзы вәкилдәре.\n«Россельхознадзор»ҙың төбәк идаралығы мәғлүмәттәре буйынса, йыл башынан 279 һөт продукцияһы өлгөһө алынған һәм 40 фальсификациялау осрағы асыҡланған. Шуларҙың 25 осрағы урында етештерелгән тауарҙарға ҡараған. «Һөт майын үҫемлек майы менән алмаштырыу тыйылмай. Әммә был осраҡта тауар һөт түгел, ә һөт продукты тип аталырға тейеш. Быны этикеткала яҙырға кәрәк. Әгәр етештереүсе составы үҙгәртелгән продукцияны тәбиғи ризыҡ тип атай икән, бына ошо була инде фальсификациялау», — тине Юрий Петров.\nТеги: ауыл хужалығы,һөт сәнәғәте


Раил Сарбаев: бурыстарҙы бөтөрөү өсөн бөтә механизмдарҙы ҡулланырға кәрәк // Сәйәсәт | новости башинформ.рф\nРаил Сарбаев: бурыстарҙы бөтөрөү өсөн бөтә механизмдарҙы ҡулланырға кәрәк\n9:39, 25 декабря 2009 Сәйәсәт\nБР Хөкүмәтендә үткән ведомство-ара координация советы ултырышында республикала эш хаҡы буйынса бурыс, ҡайһы бер предприятиелар етәкселәренең яуапһыҙлығы хаҡында ҡаты һөйләшеү булды. Уны БР Хөкүмәте Премьер-министры Раил Сарбаев алып барҙы. Ҡайһы бер муниципаль берәмектәр хакимиәттәре башлыҡтары, бурыслы предприятиеларҙың директорҙары яуап тотто. Һуңғы арала бурыс күләме байтаҡ кәмегән, ләкин проблема көнүҙәк булыуҙан туҡтамай.\n— Быйыл 1 ноябргә бурыстың дөйөм күләме 46 миллион 425 мең һум тәшкил итте, — тине Премьер-министр. — Федераль дәүләт статистикаһы хеҙмәтенең БР буйынса территориаль органы мәғлүмәттәренә ҡарағанда 21 декабргә 11 ойошма эш хаҡы буйынса 25 миллион 848 мең һумлыҡ бурысҡа эйә. Бурыстың яртыһы тиерлек — 47,8 проценты — Өфөгә тура килә. Өфө ҡалаһы хакимиәте башлығы Павел Качкаев баш ҡалалағы хәлдәр хаҡында һөйләне. 11 декабргә эш хаҡы буйынса бурыс 18,8 миллион самаһы тәшкил иткән. Оператив мәғлүмәттәр буйынса, бөгөн ул 16,46 миллион һумға тиклем кәмегән. Киләһе йыл башына бурыстың тағы ла бер ни тиклем кәмеүе көтөлә: 16 миллион һум ҡаласаҡ. 2009 йыл башында бурыс күләменең ошондай уҡ кимәлдә, йәғни 16,57 миллион һум булыуын билдәләп үтергә кәрәк. Өфөлә 770 кеше эш хаҡы көтә.\nМәҫәлән, “Эре панелле йорттар төҙөлөшө” компанияһы 234 эшсеһенә аҡса түләмәгән. Был — 5,6 миллион һум. Етәкселек ҡала комиссиялары ултырыштарына бер тапҡыр ғына саҡырылмаған, ләкин саҡырыуҙар яуапһыҙ ҡалған. Июлдә Арбитраж суды ҡарары менән предприятиела тышҡы күҙәтеү индерелгән, ә 2 декабрҙә конкурс производствоһы ойошторолған. Мэр әйтеүенсә, компанияның милкен һатҡас, бурыстар ҡайтарыласаҡ. Әле конкурс массаһы билдәләнә.\nДөйөм алғанда, Өфө буйынса төҙөлөш тармағына 9 миллион һум самаһы бурыс тура килә. Ҡалған сумма эшкәртеүсе производстволар бурысын тәшкил итә.\nӘ Октябрьский ҡалаһында эш хаҡы буйынса срогы сыҡҡан бурыс күләме — 5,88 миллион һум. Ул тотошлайы менән “Роснефтемаш” етештереү берекмәһе” ябыҡ акционерҙар йәмғиәтенеке.\n— Ойошмала хәл ҡатмарлы, — тине Октябрьский ҡалаһы хакимиәте башлығы Сергей Молчанов. — Предприятие эшләмәй тиерлек. Бюджет һәм бюджеттан тыш фондтарға бурыстары бар.\n— “Роснефтемаш” ҙур холдингка инә, — тип өҫтәне БР Хөкүмәте Премьер-министры урынбаҫары, сәнәғәт һәм тышҡы иҡтисади бәйләнештәр министры Юрий Пустовгаров. — Холдинг күп урында ҡыйынлыҡтарға тарыған, шуға ла хәлгә комплекслы ҡарарға кәрәк. Ғәмәлдә “Роснефтемаш”тың мөлкәте юҡ — барыһы ла икенсе юридик шәхестә арендала тора. Әгәр беҙ күмәкләп эш итмәһәк, проблема хәл ителмәйәсәк.\nОктябрьский түбән вольтлы электр аппаратуралары заводы менән еңелерәк. Тиҙҙән бөтә мәсьәләләр хәл ителәсәк. 14 декабрҙә унда конкурс производствоһы индерелде. Федераль ҡануниәткә ярашлы, эшселәр алдындағы бөтә бурыс түләнәсәк.\nВедомство-ара совет Октябрьскийҙағы тағы ла бер предприятие — фарфор заводындағы хәлде тикшерҙе. Дөрөҫ, эш хаҡына бәйле түгел. Производство эшмәкәрлегенең финанс-иҡтисади күрһәткестәре хәүефле. Заводты ҡотҡарыуға республика властары ла ҡушылды. Төбәк бюджеты средстволары иҫәбенә ликвид булмаған активтар һатып алынды. Хәҙер килеп завод өсөн ошондай ҡатмарлы осорҙа генераль директорҙың үҙенә һәм яҡын кешеләренә күпләп премия яҙыуы асыҡлана.\n— Был шаҡ ҡатырғыс хәл, уны тикшерергә кәрәк, — тине Юрий Пустовгаров. — Генераль директор Хөкүмәттән алған “шәп” заказды башҡарған өсөн үҙенә премия яҙа. Бер приказда — 120 мең һум, икенсеһендә — 50 мең, өсөнсөһөндә — тағы ла 50 мең һум. Шулай уҡ баш бухгалтер һәм генераль директор урынбаҫары ла премия алған. Уларҙы ҡыуырға кәрәк.\n— Быны баш-баштаҡлыҡ тип кенә атарға мөмкин, — тип ризаһыҙлыҡ белдерҙе Премьер-министр. — Беҙ заводҡа ярҙам итеү өсөн һатып булмаған бөтә ликвидһыҙ активты алдыҡ. Һөҙөмтәлә, директорға, уның урынбаҫарына һәм баш бухгалтерға ярҙам иткәнбеҙ булып сыға.\nПредприятиеларҙа бындай хәлдең сәбәптәренең береһе шунда: милекселәр һәм етәкселәр үҙҙәрендә профсоюз булдырыуҙы һәм коллектив договорҙар төҙөүҙе хупламай. БР Профсоюздар федерацияһы рәйесе Әмирхан Сәмерханов шулай тип иҫәпләй.\n— Профсоюз булған ерҙә бурыс та юҡ тиерлек, — тине ул, — сөнки аҙна һайын беҙ мониторинг үткәрәбеҙ. Профсоюз да, коллектив договор ҙа кәрәкмәгән урында, Октябрьский фарфор заводындағы һәм “Салауатнефтеоргсинтез”дағы кеүек килеп сыға. Етәкселәр үҙҙәренә премия яҙа, ә коллектив был хаҡта белмәй ҙә. Улар тыныс, ә кешеләр ҡурҡа һәм нисек тә эш урынында ҡалыу хаҡында ғына уйлай.\n— Кешеләрҙең дә түҙемлеге сикһеҙ түгел, — тине Премьер-министр. — Эшселәр 12 меңгә лә, 14 меңгә лә риза. Өндәшһә, көнөндә үк эшһеҙ ҡаласаҡ. Икенсе урынға урынлашыу, юғарыраҡ эш хаҡы алыу, ҡыҙғанысҡа ҡаршы, бик ҡыйын. Предприятиеларҙа договорҙар һәм профсоюз ойошмалары булырға тейеш. Беҙгә ошо проблемаларҙы бергәләп хәл итергә кәрәк.\nБР профсоюздар лидеры әйтеүенсә, 2008 йылда хеҙмәт бәхәстәре буйынса комиссиялар аша 450 миллион һум күләмендә түләнмәгән эш хаҡы бирелгән. Быйыл — 350 миллион һум самаһы. Әгәр мәжбүри саралар булмаһа, бөгөн эшселәргә срогы сыҡҡан бурыстың ниндәй күләмдә булыуы билдәһеҙ. Республикала коллектив договорҙар менән хәл бөгөн, ысынлап та, шәптән түгел.\n— Был тәңгәлдә беҙҙә бюджет өлкәһе әүҙем эшләй, — тине Премьер-министр урынбаҫары, хеҙмәт һәм халыҡты социаль яҡлау министры Фидус Ямалетдинов. — Мәҫәлән, мәғариф хеҙмәткәрҙәренең 74 проценты менән коллектив договорҙар төҙөлгән. Иҡтисадтың реаль секторында — ни бары 30 процент.\nӘйткәндәй, барлыҡ был мәсьәләләр “өҫтән” көйләнергә тейеш, тип иҫәпләй БР Хөкүмәте Премьер-министры Раил Сарбаев:\n— Кешеләргә ниндәй флаг аҫтында йәшәү мөһим түгел, улар эш хаҡы алырға, ғаиләһен ашатырға, кейендерергә һәм балаларын уҡытырға теләй, — тине ул. — Был — һеҙҙең һәм беҙҙең бурыс. Кешеләр эшләгәнен алырға тейеш. Әгәр беҙҙә административ ресурс етмәй икән, намыҫты эшкә егергә кәрәк. Кешеләр беҙҙән башҡа бер кемгә лә бара алмай.\n— Проблемалар ҙур, етди, — тип өҫтәне Премьер. — “Башҡортостанстат” үҙҙәре аша үткән бурыс буйынса ғына отчет бирә һәм нормаларға ярашлы хужалыҡ алып барған субъекттар буйынса ғына һүҙ йөрөтә. Ләкин суд приставтары хеҙмәте аша үткән бурыс тиҫтәләрсә тапҡыр күберәк. Бурысты түләтеү менән тығыҙ шөғөлләнергә һәм бының өсөн бөтә механизмдарҙы йәлеп итергә кәрәк.\nТеги: эш хаҡы, БР Хөкүмәте, бурыс


Кәрлә менән Алпамыша » Журнал\nЖурнал для детей » Тылсымлы һандыҡ » Әкиәттәр » Кәрлә менән Алпамыша\nКәрлә менән Алпамыша\nБаҫылды : 12-06-2017, 16:22 |\n"Аҡбуҙат"та баҫылған: 06-2017\nИсеме: Кәрлә менән Алпамыша\nАвтор: Даяна СӘЙФУЛЛИНА\nЙәшәгән, ти, ҙур кәүҙәле кеше — Алпамыша менән Иргәйел-кәрлә. Бер көн шулай Хыял тылсымсыһы уларҙы ҡунаҡҡа саҡырған. Бик ҙур булыуы арҡаһында Алпамыша өйгә инә алмаған. Ә Иргәйел инһә лә, уны бер кем күрмәгән. «Кәрлә кеүек бәләкәй булһамсы!» — тип ҡысҡырған, ти, ни эшләргә лә белмәгән Алпамыша. «Ә мин Алпамыша һымаҡ ҙур булһам икән!» — тигән кәрлә. Быны ишетеп торған Хыял тылсымсыһы уларҙың теләктәрен үтәгән дә ҡуйған, ти. Шунда уҡ Алпамыша бәләкәсәйгән, ә Иргәйел, киреһенсә, ҙурайған, ти.\nИртәгәһен йоҡоһонан уянған кәрлә-Алпамыша ашарға ултырған икән, ҡурҡышынан ҡысҡырып ебәргән, ти. Уға янындағы бөтә әйбер бик ҙур булып күренгән. Ә Иргәйел иһә, Алпамышаға әйләнгәс, өйөнә бөтөнләй инә алмай, тышта йоҡлаған. Аптырағас, Тылсымсы янына барырға сыҡҡандар. Юлда уларға төлкө менән ҡуян осраған.\nТөлкө: «Сәләм, Алпамыша!» — тип өндәшкән кәрләгә, ә Ҡуян: «Һаумы, Иргәйел!» — тигән Алпамышаға. «Мин Алпамыша түгел!» «Ә мин Кәрлә түгел!» — тип ҡысҡырғандар былар. Төлкө менән Ҡуян бер-береһенә аптырашып ҡарағандар ҙа китеп барғандар. Күршеләр ҙә үҙ юлдарын дауам иткән. Хыял тылсымсыһы уларҙың теләген ишеткәс: «Ә мин кемдең теләген үтәнем һуң?» — тип һораған. «Ул теләк түгел ине!» — тип ҡысҡырып ебәргән тегеләр. Шулай итеп, Хыял тылсымсыһы үҙенең хатаһын төҙәткән. Алпамыша элеккесә ҙурайып, Иргәйел яңынан кәрләгә әйләнгән, ти. «Иң яҡшыһы — үҙ-үҙең булып ҡалыу икән!» — тигән, ти, Иргәйел, хатаһын аңлап.\nМ. Горький исемендәге Халыҡ-ара Дуҫлыҡ орденлы 3-сө гимназия уҡыусыһы.


Осколкова Валентина Андреевна — Башҡорт Википедияһы\nОсколкова Валентина Андреевна\nОсколкова Валентина Андреевна (1905—1969) — совет волейболсыһы һәм тренеры, СССР-ҙың йыйылма командаһы уйынсыһы һәм тренеры, Европа чемпионы, 10 тапҡыр СССР чемпионы. СССР-ҙың атҡаҙанған спорт мастеры (1942), СССР-ҙың атҡаҙанған тренеры (1956).\nМәскәүҙәге Дон зыяраты[d]\nпедагогия фәндәре кандидаты[d]\nВалентина Осколкова Мәскәүҙә тыуған. 1931 йылда Мәскәү дәүләт университетын тамамлай. СССР-ҙа ҡатын-ҡыҙҙар волейболына нигеҙ һалыусыларҙың береһе. 1933—1936 йылдарҙа Мәскәү йыйылма командаһы составында СССР чемпионы. 1937 һәм 1938 йылдарҙа уйнаусы тренер сифатында ЦДКА командаһы өсөн сығыш яһай (1938 йылғы СССР чемпионатының көмөш призеры). 1939—1950 йылдарҙа «Локомотив» (Мәскәү) командаһы уйынсыһы, бер үк ваҡытта 1939—1945 йылдарҙа — команданың өлкән тренеры. Уның составында: СССР чемпионы (1939, 1945, 1946, 1949, 1950), Бөтә Союз беренселегенең көмөш призеры (1940, 1947, 1948). Үҙен универсаль уйынсы булараҡ күрһәтә. Беренсе булып тупты ҡулы менән аҫтан алыу техник алымын ҡуллана (1948).\n1949 йылда СССР йыйылма ҡатын-ҡыҙҙар командаһы составында ҡатын-ҡыҙҙар араһында волейбол буйынса Европа чемпионы була.\n1950 йылда СССР йыйылма командаһының тренеры, ә 1951—1952 йылдарҙа — өлкән тренеры булып эшләй, Европа чемпионы 1950 1951, Бөтә донъя студенттар уйындары чемпионы 1951 һәм 1953, 1952 йылда донъя чемпионы.\nПедагогия фәндәре кандидаты, Ленин орденлы дәүләт үҙәк физик культура институты (ГЦОЛИФК) доценты. Волейбол тактикаһы һәм техникаһы буйынса бихисап баҫмалар авторы. 1936 йылда Бөтә Союз волейбол секцияһы Президиумының беренсе составына һайлана. 1955—1969 йылдарҙа «Спортивные игры» журналының редколлегия ағзаһы.\nВалентина Осколкова 1969 йылда вафат була. Дон зыяратында ерләнгән.\n- СССР-ҙың атҡаҙанған спорт мастеры (1942),\n- СССР-ҙың атҡаҙанған тренеры (1956).\nhttps://ba.wikipedia.org/w/index.php?title=Осколкова_Валентина_Андреевна&oldid=944741 ҡабул ителгән\nПоследний раз редактировалась 24 апрель 2020 в 11:00\nБыл бит һуңғы тапҡыр 11:00 24 апрель 2020 үҙгәртелгән.


28 апреля 2016 — 16:19\nРәсәй президенты Владимир Путин Амур өлкәһенә эш сәфәрен бер көнгә оҙайтырға мәжбүр булды. Ул «Восточный» космодромын төҙөгәндә килеп тыуған мәсьәләләрҙе иҫкә төшөрҙө. 2050-се йылдан һуң яңы космодром Ҡазағстан биләмәһендә урынлашҡан «Байконур»ҙы алмаштырасаҡ. «Восточный» Рәсәйҙең «Ангара» ракеталарын йыһанға осороу өсөн төп майҙанға әйләнергә тейеш.\nЕвропа берлегенән сығыу Бөйөк Британия өсөн ауыр һынауға әйләнәсәк.2020 йылға иҡтисад 3 процентҡа, 2030 йылға 5 процентҡа түбән тәгәрәйәсәк. Иҡтисади хеҙмәттәшлек һәм үҫеш ойошмаһы шундай мөғлүмәттәр килтерә. Бөйөк Британияла Европа берлегенән сығыу тураһындағы референдум 23 июнгә тәғәйенләнгән.\nГерманияның алты аэропортында Люфтганза аэропортының 900 рейсы кисектерелде. Хеҙмәттәр күрһәтеү профсоюзы эш хаҡын алты процентҡа күтәреүҙе талап итә. Ошо сәбәпле 90 мең самаһы пассажир үҙ рейсын көтөргә мәжбүр.


Буш ятҡан ерҙәр күпме?\nГринпис экология ойошмаһы үҙенең тикшереүҙәренән һуң "Рәсәйҙә ауыл хужалығы тәғәйенләнешендәге 80 миллион гектар ер буш ята. Бындай ерҙәрҙең иң күбе – Башҡортостанда – 4,2 миллион гектар (30 проценты). Артабан Новосибирск, Тверь, Смоленск, Киров, Нижегородск өлкәләре, Татарстан, Алтай һәм Пермь крайҙары килә. Уларҙан һуң – Ҡурған", – тип белдергән.\nГринпис аңлатыуынса, ташландыҡ баҫыуҙарҙа урман үҫтергәндә, ағас әҙерләүҙе даими 35 процентҡа арттырып, йылына 288 миллион куб. ағас материалдары етештерергә һәм 97 440 өҫтәмә эш урыны булдырырға мөмкин.\nБашҡортостан ауыл хужалығы министрлығының үҫемлекселек һәм мал аҙығы әҙерләү буйынса бүлеге начальнигы Азат Мөхәмәтшин 4,2 миллион гектар ер буш тигән мәғлүмәт дөрөҫ түгел тип билдәләй. Белгес әйтеүенсә, республикала ауыл хужалығы тәғәйенләнешендә 7,3 миллион гектар ер бар. Уның 3,6 миллион гектары – һөрөнтө ере, 3,3 миллион гектары – мал аҙығы әҙерләү биләмәләре.\n"Республикала файҙаланылмаған баҫыуҙар барлығын кире ҡаҡмайбыҙ, – ти Азат Мөхәмәтшин. – Ул 190 мең гектарҙан күп түгел. Барлыҡ мәғлүмәттәр Дәүләт теркәүе, кадастр һәм картография федераль хеҙмәтенең Башҡортостан Республикаһы буйынса идаралығында дәлилләнгән”.


Ҡотлайым! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Юбилейҙар » Ҡотлайым!\nӘбйәлил районының Асҡар ауылында йәшәгән хөрмәтле Арсений Рәфҡәт улы Мөхәмәтйәновты күркәм юбилейы менән ҡайнар ҡотлайым!\nКешелекле, һәр эште намыҫлы еткереп башҡарған егет Совет Армияһы сафында хеҙмәт итеп ҡайтҡас, юл ремонтлау-төҙөлөш идаралығына эшкә урынлаша. Шул уҡ ваҡытта ситтән тороп юғары белем ала. Тырыш йәш кеше тәүге көндәрҙән үк һәр эште еренә еткереп үтәүе, һүҙендә тора белеүе менән барыһының да ихтирамын яулай.\nАрсений Рәфҡәт улы юл ремонтлау-төҙөлөш идаралығы, уға ҡараған башҡа ойошма-учреждениеларҙың ер-мөлкәткә булған документтарын тулыһынса тәртипкә килтерә, рәсмиләштерә. Һәр саҡ яңылыҡҡа, алға ынтылған егеттә ошо юҫыҡта үҙ эшен асыу теләге уяна. Ул белемен камиллаштырыу өсөн кадастр инженеры һөнәрен үҙләштерә, үҙе кеүек алдынғы ҡарашлы, янып торған йәштәрҙе йыя. Шулай итеп, 2008 йылда “Меридиан” йәмғиәте донъяға килә. Йылдар дауамында унда бик күп йәштәр сынығыу үтә, уларҙың күптәре Арсений Рәфҡәт улынан алған һабаҡтарын һәм тәжрибәһен файҙаланып үҙ эшен асты, кемдер башҡа йүнәлештә уңышлы эшләй.\nЭлекке колхоздарҙың пай ерҙәренең документтарын тәртипкә килтереүҙә лә күп көс һалырға тура килде Арсений Рәфҡәт улына. Шулай уҡ йорт, төрлө мөлкәтте рәсмиләштереү өсөн дә кешеләр нәҡ “Меридиан”ға килә.\nАрсений Мөхәмәтйәновтың фиҙакәр хеҙмәте Башҡортостандың дәүләт теркәүе, кадастр һәм картография федераль хеҙмәте идаралығының һәм башҡа наградалар менән билдәләнде. Үҙ еренең яҙмышын хәстәрләгән ир-уҙаман – төрлө сараларҙың даими бағыусыһы ла.\nМинең үҙемә лә оҙайлы йылдар Арсений Рәфҡәт улы менән эшләргә тура килде. Йылдар дауамында беҙ фекерҙәштәргә генә түгел, ә дуҫтарға ла әүерелдек. Уның ярҙамында миңә лә үҙ эшемде асырға насип булды, бының өсөн ҙур рәхмәт.\nГөлнара һәм Арсений Мөхәмәтйәновтар береһенән-береһе уңған, аҡыллы өс балаға ғүмер бирҙе: Лилиә Екатеринбург ҡалаһындағы медицина университетын тамамлай, Салауат Ватан алдындағы хәрби бурысын үтәй, Морат гимназияла уҡый, киләсәктә табип булырға хыяллана. Мөхәмәтйәновтар тормоштоң һәр мәленән йәм-тәм табып, ҡыуаныс-шатлыҡтарын ишәйтеп, өлгөлө ғаилә булып йәшәй.\nАрсений Рәфҡәт улына уңыштарға сорналып, һәр көндөң сағыу биҙәктәрен күреп, тик бәхеттә йәшәүҙе теләйем.\nАвтор: Таһир ҠАДИРОВ.\nТотош уҡырға 1 707\nТотош уҡырға 1 515\nТотош уҡырға 1 376\nТотош уҡырға 1 537\nТотош уҡырға 1 218\nТотош уҡырға 1 495\nҠотлайбыҙ! 02.03.2018 // Юбилейҙар\nБаймаҡ районының Икенсе Этҡол ауылында тыуып үҫкән, әлеге көндә Өфөлә йәшәгән Әнисә Муса ҡыҙы...\nТотош уҡырға 1 286


Рәсәйҙең спорт йәмәғәтселеге, «Салауат Юлаев» хоккей клубы көйәрмәндәре оло юғалтыу кисерҙе\n68-се йәшендә башҡорт хоккейы ветераны, Рәсәйҙең атҡаҙанған тренеры Сергей Михалев фажиғәле рәүештә яҡты донъянан китте.\nБөйөк спортсы һәм тренер менән хушлашыу әлеге минуттарҙа «Өфө-Арена» боҙ-һарайында уҙа. Матәм сараһына тренерҙың яҡындары һәм туғандары, коллегалары, дәүләт һәм йәмәғәт эшмәкәрҙәре, хоккейсылар, көйәрмәндәр, бер һүҙ менән әйткәндә, Сергей Михалевты белгән һәм хөрмәт иткән халыҡ йыйылған. Тренер менән бәхилләшергә шулай уҡ Башҡортостан башлығы Рөстәм Хәмитов менән Дәүләт Йыйылышы-Ҡоролтай рәйесе Константин Толкачев та килгән.\nСергей Михалевтың исеме хоккей һөйөүсе Башҡортостан халҡына яҡшы таныш. Ул 70-се йылдарҙан юлаевсысылар составында уйнай. Карьераһы тамамланғас, тренер булып эшләй. Уның етәкселегендә «Салауат Юлаев» клубы 2008 йылда Рәсәй чемпионы исемен яулай.\nӨфөләге йыназанан һуң Сергей Михалевты Тольяттиға алып китәсәктәр. Иртәгә «Лада-Арена» боҙ һарайында мәрхүм менән хушлашыу үтә.


Ҡаҙағстанға сәфәргә әҙерлек мәсьәләһе буйынса кәңәшмә булды\nБашҡортостандың Тышҡы иҡтисади бәйләнештәр һәм конгресс эшмәкәрлеге буйынса дәүләт комитетында 27 – 30 сентябрҙә эшлекле делегацияның Ҡаҙағстан Республикаһының Нурсолтан ҡалаһына сәфәренә әҙерлек мәсьәләһе буйынса кәңәшмә булды.\n– Ҡаҙағстан Башҡортостан Республикаһы партнерҙарының тәүге тиҫтәһенә инә. 2020 йыл йомғаҡтары буйынса төбәктең тышҡы сауҙа әйләнешендә ул өсөнсө урынды биләй. Былтыр тышҡы сауҙа әйләнеше 296,9 миллион доллар тәшкил иткән, экспорт 276,6 миллион доллар булған, – тине Тышҡы иҡтисади бәйләнештәр һәм конгресс эшмәкәрлеге буйынса дәүләт комитеты рәйесенең беренсе урынбаҫары Лена Изотова.\nКәңәшмәлә эшлекле делегацияның күп тармаҡлы халыҡ-ара бизнес-миссия нигеҙендәге сәфәре программаһы, шулай уҡ урындағы эшҡыуарлыҡ һәм эшлекле даирәләр ҡатнашлығында профилле контрагенттар менән осрашыуҙарҙы ойоштороу буйынса фекер алыштылар.\nӘйткәндәй, сәфәр Рәсәй Президенты Владимир Путиндың май указом менән раҫланған “Халыҡ-ара кооперация һәм экспорт” милли проектына ярашлы ойошторола.


Ер аҫты юлдарындағы хәүефһеҙлек йәки фажиғәгә тарымаҫ өсөн юл ҡағиҙәләренә иғтибарлы бул!\nБаш ҡалала тиҫтәнән ашыу ер аҫты үткәүеле иҫәпләнә. Уларҙан көнөнә меңәрләгән кеше йөрөй. Хәүефһеҙ үткәргестәрҙе төҙөү ҙур сығымдар талап итһә лә, Өфөлә улар етерлекме? Ни өсөн Салауат Юлаев проспекты башында урынлашҡан объект егерме йылдан ашыу ябыҡ тора.\nБаш ҡаланың Зәки Вәлиди урамында урынлашҡан ер аҫты үткәүеле аша студенттар үтергә иренмәй. Матросов паркында юғары уҡыу йорттарында белем алыусылар спорт һәм физик культура менән шөғөлләнә. Юлды йүгереп сыҡмаһындар өсөн уларға инструктаж да үткәрелгән.\nЫсынлап та, тура юлды һайлап, юғары тиҙлектә барған автомобилдәр араһынан үтеүҙе хуп күргән йәйәүлеләр бында етерлек. Ун биш минут эсендә генә юл ҡағиҙәһен дүрт кеше боҙҙо. Ә бит күңелһеҙ осраҡтар даими күҙәтелә.\nСветофорға, үткәүелгә тиклем атларға иренгән халыҡ аҙым һайын осрай. Көндөҙ барыһы ла күҙ алдында булһа, киске эңерҙә юл аша сығыуы аяныслы ла. Водитель йәйәүлене абайламай ҡалыуы ихтимал.\nБер нисә метр өҫтә асфальтта руль артындағылар кемуҙарҙан уҙышһа, үткәүелдә хәл тыныс. «Аграр университет» туҡталышында урынлашҡан объектта тәртип булһын өсөн хәҙер киоскылар ҙа эшләмәй. Күренеште стеналағы төрлө яҙыуҙар ғына боҙа.\nСалауат Юлаев проспекты башында ла ер аҫты үткәүеле бар. Оҙонлоғо яҡынса йөҙ метр тирәһе. Тик уның аша халыҡ йөрөмәй. Объект туҡһанынсы йылдарҙа уҡ ябылған.\nӘле унда инерлек түгел, тимер рәшәткә ҡуйылған, йоҙаҡ эленгән. Совет осоронда төҙөлгән үткәүел ни өсөндөр халыҡ араһында популярлыҡ яуламай. Оло быуын вәкилдәре уның аша йөрөү хәүефле ине тип хәтерләй.\nҺуңғы егерме йылда Өфөлә автомобилдәр күбәйҙе, юлдар ҙа киңәйҙе. Урындағы халыҡ фекеренсә, бөгөн ҙур мегаполиста ябыҡ ер аҫты үткәүеленә мохтажлыҡ бар.\nӘлбиттә, ҡала ситендә урынлашҡан ер аҫты үткәүелен асырға була. Тик 90-сы йылдар тағы ла ҡабатланмаҫмы?! Ҡайһы берәүҙәр видеокүҙәтеү, полиция ҡарамағы аҫтында эшләһен ине тигән теләктә. Был да бит өҫтәмә сығымдар талап итә.\nХәүефһеҙ үткәргестәр машиналар урамдарҙа шәберәк, туҡталышһыҙ барһын өсөн төҙөлә. Әлегә муниципалитет ҡарамағында ун өс ер аҫты үткәүеле иҫәпләнә. Кем белә, бәлки, яҡын киләсәктә тағы бер объект асылыр.


Йәшен йәшнәгәндә, телефондан һөйләшмә\nДәүләкән районының Ивановка ауылында йәшәүселәр быға үҙҙәре инанды. Дүшәмбе урында ямғыр һибәләй башлай, ялағай уйнай. Асыҡ биләмәлә мобиль ҡоролма аша һөйләшеп барған ир тәбиғәт күренешенән зыян күрә, бәхеткә, иҫән ҡала. Әле ул Республика тән бешеүен дауалау үҙәгендә реанимацияла ята.\nЙәшен йәшнәп, ямғыр яуһа - мул уңышҡа тиҙәр. Шулай ҙа Ивановка ауылында йәшәүселәр хәҙер кире ҡарашта. Дүшәмбе һауа торошоноң ҡапыл үҙгәреп, күк йөҙөн ҡара болоттар ҡаплауы күңелһеҙ хәбәр ҙә алып килә. Шоссе эргәһендә ауыр хәлдә ятҡан бер кешене «Тиҙ ярҙам» машинаһында дауаханаға оҙатҡандар.\nБәхетһеҙ осраҡ тап ошо урында, ауылдан яҡынса өс йөҙ метр алыҫлыҡта теркәлә. Алик ямғыр яуыуға ҡарамаҫтан, ғаиләһе янына, Бүздәк районына ҡайтырға сыға, әммә юлда автомобиль туҡтатып өлгөрмәй. Телефондан һөйләшеп барған егетте йәшен ата. Күреүегеҙсә, көслө электр разрядынан, хатта, мобиль ҡоролма ла селпәрәмә килгән.\nЭшлектән сыҡҡан телефондың деталдәре һаман да ер өҫтөндә ята. Ә бәләгә тарыған 26 йәшлек Аликтың ғүмере өсөн әле баш ҡала табиптары көрәшә. Билдәле булыуынса, бәләгә тарыусы һуңғы тапҡыр кеҫә телефонынан бер туған ҡустыһы менән һөйләшкән. Уның менән үҙенең шатлығы - яңы эшкә урынлашыуы хаҡында уртаҡлашҡан.\nАртем Ғабдрафиҡов, Аликтың ҡустыһы: «Ул йәшендән бер ҡасан да ҡурҡманы, бала саҡта уйнағанда ла мин ялайғайҙан шөрләп өйгә йүгереп инһәм,ағайым тышта йөрөп ҡала торғайны... Шылтыратҡанында ла бәйләнеш өҙөлмәне. Ҡапыл тынып ҡына ҡалды, күрәһең, шул мәлде йәшен атҡан».\nАликтың ҡатыны Әлиә өс бала менән яңғыҙ тороп ҡалһам йәшәүҙең мәғәнәһе юғаласаҡ,- тип борсола. Тормош иптәшенең яҡындары менән ваҡиға урынында улар әллә күпме кейем киҫәктәрен тапты. Иҫһеҙ ятҡан кешенең кәүҙәһенә иһә урында эшләп йөрөгән геофизиктар юлыға, улар «тиҙ ярҙам» хеҙмәтен, ауылдың фельдшерын саҡырта.\nАлик Дәүләкәндән санитар авиация менән Республика тән бешеүен дауалау үҙәгенә оҙатыла. Табиптар ир күп төрлө термик яныу йәрәхәттәре алыуын билдәләй.\nӘлиә Ғабдрафиҡова үкһеп илауын баҫа алмай, тормош иптәше иҫән генә булһын тип теләй. Кескәй Аделина әсәһен нисек тә булһа йыуатырға тырыша... Ҡатын ире һауығыр тип ышана.\nРеспубликала кешене йәшен атҡан осраҡтар йыш күҙәтелә. Үкенескә, ябай ғына ҡағиҙәләрҙе үтәмәү аяныслы тамамлананыуы ихтимал. Ә бит хәүефһеҙлек саралары ла үтә лә ябай кеүек. Өйҙә электр приборҙарын мөмкин тиклем һүндерелгән булырға тейеш, ә асыҡ урында йөрөгәндә яңғыҙ ағас янында торорға, һыу инергә, ергә ятырға ярамай. Иң мөһиме - кеҫә телефонынан һөйләшеү ҙә тыйыла.\nЙәшендә көслө электр разрядтары тупланған, шуға тәбиғәт күренешенән зыян күрмәҫ өсөн был ҡағиҙәләрҙе үтәү зарур. 26 йәшлек Алик Ғабдрафиҡовты иһә өйҙә ата-әсәһе лә көтә. Яҡындары, хатта, яңыраҡ улдарының йәшендән йыртылып бөткән кейемдәрен яндырған. Бәлә көнөн бер нимә лә хәтерләтмәһен, ти улар.


18 Октябрь 2018, 16:44\nБисмил-ләһир-рахмәнир-рахим. Рәсүлебеҙҙең ике ҡатынының исеме Зәйнәб булған. Береһе – Зәйнәб бинт Хөзәймә, икенсеһе – Зәйнәб бинт Джахш радыйаллаһу ғәнһүләр. Уларға ла илсебеҙҙең хәләл ефеттәре һәм мосолман әсәләре булыу бәхете яҙа. Был мөслимәләрҙең исеме генә түгел, ихлас, ярҙамсыл, изгелекле йәндәрҙең күңел тороштары ла бер-береһенә оҡшаш була.\nЗәйнәб бинт Хөзәймә ислам динен ҡабул иткәнгә тиклем үк ярлы-ябағаны, хәйерселәрҙе ҡараған, ашатҡан. Үҙе мохтаждарҙы эҙләгән һәм уларға ихлас ярҙам ҡулы һуҙған, хәйриәлек иткән. Шуға ла ул «мохтаждарҙың әсәһе» тигән танылыу ала. Уның ырыуы ғәрәп илендә иң ҡеүәтле нәҫелдәрҙең береһе һанала. Зәйнәб бинт Хөзәймә, ырыуына тәьҫире көслө булғанлыҡтан, халҡының ислам юлына баҫыуында ҙур роль уйнай. Тәүге ире Туфайл ибн Харистан айырылып, Убайд ибн Харисҡа кейәүгә сыға һәм, ул Бәҙәр һуғышында шәһит булғас, тол ҡала.\nҺижрәнең өсөнсө йылында рәсүл Зәйнәбтең ырыуын дингә саҡырыу өсөн бер төркөм кеше ебәрә, әммә улар ҡамауға эләгеп үлтерелә. Ошо хәлдән һуң мосолмандарҙың ул ҡәбилә менән мөнәсәбәте боҙола. Әммә пәйғәмбәребеҙ һис дошманлашырға теләмәй һәм, Зәйнәб бинт Хөзәймәне яусылап, был ырыу менән араларҙы нығытып ҡуйырға теләй. Зәйнәбкә 400 дирхәм мәһәр түләп никахлашалар. Кәләш рәсүлебеҙ йортона күскәс, уның бүлмәһе Хәфсәнеке менән йәнәш була. Йәш ҡатын күп ғибәҙәт ҡыла. Әммә бәхете оҙаҡҡа һуҙылмай, Мөхәммәт саллаллаһу ғәләйһис-сәләм менән ни бары 3-4 ай йәшәп өлгөрәләр, ул 30 йәшендә генә мәрхүмә булып ҡала. Уға илсебеҙ Үҙе йыназа намаҙы ҡыла һәм Мәҙинә ҡалаһының «Йәннәт әл-Баҡый» зыяратына ерләй. Шулай итеп Зәйнәб бинт Хөзәймә, Хәҙисә анабыҙҙан һуң, рәсүлебеҙҙең әхирәткә күскән икенсе ҡатыны була.\nЗәйнәб бинт Джахш радыйаллаһу ғәнһү пәйғәмбәрлек килеүгә 20 йыл ҡалғас донъяға килгән. Ул ислам динен ҡабул иткән һәм Мәҙинәгә күсенгән ҡатындар араһында тәүгеләрҙән иҫәпләнә. Уның ысын исеме Бәррә булған, әммә рәсүлебеҙ Зәйнәбкә үҙгәртә. Ҡыҙҙың атаһы Бурра – Баныу Әсәд ҡәбиләһенән, ә әсәһе иһә – Мөхәммәт саллаллаһу ғәләйһис-сәләмдең ике туған апаһы. Пәйғәмбәр Зәйнәбте башта үҙенең аҫрауға алған улы, ҡоллоҡтан азат ителгән Зәйед ибн Харисҡа кейәүгә бирә, улар бер йыл йәшәйҙәр, әммә бер-береһенә эҫенеп китә алмай айырылышалар. Шул ваҡытта 33-cө «Әл-Әхзәб» («Фирҡәләр») сүрәһенең 4-5-се аяттары иңдерелә. Унда уллыҡҡа алғандарҙы үҙ аталарының исеме менән өндәшергә кәрәклеге хаҡында аңлатыла.\nБынан һуң ошо уҡ сүрәнең 37–40-сы аяттары иңдерелгәс, рәсүлебеҙ Зәйнәб бинт Джахшҡа өйләнергә тәҡдим яһай. Зәйнәбкә 35 йәш була. Туйҙары һижрәнең бишенсе йылында уҙа, барлыҡ Мәҙинә халҡы туйырлыҡ иң ҙур мәжлес ойошторалар. Әнәс бин Мәликтең әсәһе финик емешен май менән бутап, ике кеше туйырлыҡ ризыҡ әҙерләй ҙә Әнәс рәсүлебеҙ йортона илтә. Пәйғәмбәребеҙ уға кемде күрә, шуны табынға саҡырырға ҡуша. Көнө буйы килгән ҡунаҡтар ошо ашамлыҡ менән һыйлана, әммә бәрәкәтле ризыҡ һис кәмемәй. Әнәс шунда был хәлдең Аллаһ Тәғәләнең бер мөғжизәһе булғанын аңлай.\nЗәйнәб һәр ваҡыт намаҙ уҡый, ураҙа тота. Ул мәсеттә хатта бау аҫып ҡуя, намаҙ уҡып ныҡ арыһа, тотоноп торор өсөн. Әммә пәйғәмбәр быны белеп ҡалғас тыя. Артығы менән ғибәҙәт ҡылып, үҙегеҙҙе йонсотмағыҙ, көс булғанда ғына уҡығыҙ, ти.\nЗәйнәб анабыҙ ғүмер буйы тегеү, тире эшкәртеү һәм башҡа ҡул эше менән шөғөлләнә. Шулай үҙен ҡарай һәм башҡаларға ярҙам итә. Ул иманлы, киң күңелле, ихлас һәм айырыуса йомарт ҡатын була. Мөлкәтен һәр ваҡыт мохтаждарға, яңғыҙҙарға тарата. Ғүмәр хәлиф ебәргән аҡсаларын да үҙенә ҡалдырмай, ярлыларға өләшә. Хатта Ғүмәр хәлифтең ярҙамынан баш тартып, Аллаһҡа доға ҡыла. Матди байлыҡты донъяуи һынау тип ҡабул итә.\nЗәйнәбтең шундай йомарт, ғәҙел булыуы хаҡында Ғәйшә анабыҙ ҙа гел телгә алған.\nБер ваҡыт ҡатындары рәсүлдән унан һуң кем беренсе булып әхирәткә күсәсәге хаҡында һорағас, ул, арағыҙҙан иң «оҙон ҡуллыһы», ти.\nПәйғәмбәрҙең вафатынан һуң, һижрәнең 20 йылында уның ҡатындарынан беренсе булып 53 йәшлек Зәйнәб бинт Джахш баҡыйлыҡҡа күсә. Шунда пәйғәмбәрҙең «оҙон ҡуллы», тимәк, «иң йомарт» тигән мәғәнәне аңлатҡанына төшөнәләр. Зәйнәб анабыҙға йыназаны Ғүмәр хәлиф үҙе уҡый. Шулай итеп Зәйнәб бинт Джахш та «Йәннәт әл-Баҡый» зыяратында ерләнә.


Башҡортостанда 50 ҡатын “Әсәлек даны” миҙалы менән бүләкләнде | ГТРК «Башкортостан» — Новости Уфы и РБ\n20 февраля 2020 — 16:11 ГТРК «Башкортостан»\nРеспублика Хөкүмәте рәйесенең беренсе урынбаҫары Андрей Назаров уларҙы “донъяла иң бәхетле кешеләр”, — тип баһаланы. Сәйәсәт менән шөғөлләнәме, ижад итәме, сәнәғәтте алға алып барамы һәр кем һәр саҡ йөрәгендә әсә йөҙөн йөрөтә, әсәһен йылы һүҙ һәм нескә хистәр менән иҫкә ала. Күп балалы әсәләргә хөрмәт һәм дәүләт ярҙамы күрһәтеү республика социаль сәйәсәтенең өҫтөн йүнәлештәренең береһе. Рәсәй Президентының Федераль Йыйылышҡа мөрәжәғәтнамәһендә “Демография” милли проектын бойомға ашырыу сиктәрендә әсәләргә айырым иғтибар йүнәлтелде. Башҡортостанда ғаилә һәм балалар үҫеше өсөн байтаҡ саралар күрелә. Быйыл ғына ике тиҫтәләп мәктәп һәм балалар баҡсалары, ауылдарҙа фельдшер-акушер пункттары, мәҙәниәт йорттары, ҡалаларҙа ихата-парк-скверҙар төҙөкләндерелде. 2024 йылға тиклем яңы социаль объекттар һанын 700-гә еткереү көтөлә, тине Андрей Назаров.\nПремьер министрҙың беренсе урынбаҫары ҡулынан “Әсәлек даны” миҙалын алған күп балалы әсәләр араһында Күгәрсен районы Исем ауылында йәшәгән Гөлнара Ғәликәева ла бар. Тормош иптәше Фәрит Хәлит улы менән ике ҡыҙ, өс ул тәрбиәләйҙәр. Әле алтынсы сабыйҙарын көтәләр. Балаларҙың һәр береһе һөйөклө һәм ҡәҙерле ти әсә кеше.


Хәбәрҙәр: Путин Ганноверҙа: шәрә феминистар, НКО һәм Корея.\nПутин Ганноверҙа: шәрә феминистар, НКО һәм Корея.\nДүшәмбе Владимир Путин Ганновер сәнәғәт йәрминкәһенә килгәс тә, уға арҡаларына оятһыҙ һүҙҙәр яҙылған Femen хәрәкәтенең ярым шәрә активистары һөжүм итте. Путиндың матбуғат сәркәтибе Дмитрий Песков уларға яза биреүҙе һораны, әммә Путин һуңыраҡ акцияның оҡшауы, уларҙың Ганновер йәрминкәһенә иғтибарҙы йәлеп итеп тороуҙары тураһында әйтте, тик сәйәси бәхәстәрҙе кейенгән килеш алып барырға яратыуын белдерҙе.\nӘ был ваҡытта Германия канцлеры Ангела Меркель сәнәғәт күргәҙмәһе трибунаһын Рәсәй лидерына граждандар иркен хөрмәт итергә кәрәклеген иҫкә төшөрөү өсөн файҙаланды.\nАнгела Меркель, ФГР канцлеры:\n“Дәлилдәргә таянған иҡтисади үҫеш өсөн эшләүсе белгестәрҙең, ғәҙәттә, йәмғиәттәге хәлдәргә үҙ фекере була. Йәмғиәттең алға китеше өсөн, азатлыҡ һәм күп төрлөлөк кәрәк.”\nҠайһы берәүҙәрҙең аңлауынса, Меркель ошо рәүешле Рәсәйҙәге коомерция менән шөғөлләнмәгән ойошмаларҙы тикшереү тураһында һүҙ алып бара, тип уйланылар. Путин быға коммерция булмаған ойошмаларҙы ябыу тураһында һүҙ бармауы, финанстар ағымы ғына тикшерелеүен белдерҙе. Ул шулай уҡ Корея ядро хәүефенә етди ҡарарға саҡырҙы.\nВладимир Путин, РФ президенты:\n“Йәшермәйем, Корея ярымутрауындағы эскалация беҙҙе борсой, сөнки беҙ күршеләр. Хоҙай һаҡлаһын, әгәр бер-бер хәл булһа, беҙ белгән Чернобыль балалар әкиәте кеүек кенә күренәсәк. Бындай хәүеф бармы тигәнгә мин шуны әйтәм: эйе, бар.”\nМеркелдең әйтеүенсә, Корея ярымутрауындағы хәлдәр буйынса уртаҡ темалары бик күп булмаған Рәсәйҙең һәм Көнбайыштың позицияһы тап килә. Канцлер Мәскәүҙе һәм Пекинды, хәлдәрҙе тотороҡландырыу маҡсатында, Пхеньянға үҙ йоғонтоһон файҙаланырға саҡырҙы.


Урамда – буран...\n30 Ғинуар 2020, 17:30\nБыйылғы ҡыш үҙенең ҡары, бураны менән ейәнсураларҙың хәтерендә оҙаҡ һаҡланыр. Бигерәк тә юл һәм торлаҡ-коммуналь тармаҡта эшләүселәрҙең. Улар район халҡын юлһыҙ ҡалдырмаҫ өсөн көн менән төндө ялғап эшләне тип әйтеү һис арттырыу булмаҫ.Әле, буран бер аҙ тынған арала, улар эшен дауам итә.– Район хакимиәте хужалығыбыҙға үткән йыл аҙағында яңы техника алып биргәйне. Был роторлы трактор быйылғы ҡыш өсөн бик килешеп ҡалды, – ти ойошманың төҙөкләндереү буйынса мастеры Рафаэль Ғайсин.Әле хужалыҡ район үҙәге урамдарының мөйөштәрендәге, туҡталҡаларҙағы ҡарҙы сығарыу менән мәшғүл.\nБыйылғы ҡыш үҙенең ҡары, бураны менән ейәнсураларҙың хәтерендә оҙаҡ һаҡланыр. Бигерәк тә юл һәм торлаҡ-коммуналь тармаҡта эшләүселәрҙең. Улар район халҡын юлһыҙ ҡалдырмаҫ өсөн көн менән төндө ялғап эшләне тип әйтеү һис арттырыу булмаҫ.\nӘле, буран бер аҙ тынған арала, улар эшен дауам итә.\n– Район хакимиәте хужалығыбыҙға үткән йыл аҙағында яңы техника алып биргәйне. Был роторлы трактор быйылғы ҡыш өсөн бик килешеп ҡалды, – ти ойошманың төҙөкләндереү буйынса мастеры Рафаэль Ғайсин.\nӘле хужалыҡ район үҙәге урамдарының мөйөштәрендәге, туҡталҡаларҙағы ҡарҙы сығарыу менән мәшғүл.


Рөстәм Хәмитов Мәскәүҙән «Аҡ тирмә» башҡорт милли-мәҙәни үҙәгенә булышлыҡ итергә вәғәҙәләне // Мәҙәниәт | новости башинформ.рф\n12:00, 20 апреля 2018 Мәҙәниәт\nФото: видеотрансляциянан скриншот\nӨФӨ, 2018 йыл, 20 апрель. /«Башинформ» мәғлүмәт агентлығы, Ләйлә Аралбаева/.\nМәскәүҙән «Аҡ тирмә» башҡорт милли-мәҙәни үҙәге тура эфирҙа Башҡортостан Башлығына коллективҡа ярҙам итеү үтенесе менән мөрәжәғәт итте. Коллективта ҡатнашыусылар Рәсәй Федерацияһы Президенты ҡарамағында республиканың Тулы хоҡуҡлы вәкиллегендә йыйылды.\nБашҡорт мәҙәниәтен бөтә Рәсәй һәм халыҡ-ара фестивалдәрҙә танытҡан, Липецк өлкәһендә 112-се Башҡорт кавалерия дивизияһы һалдаттары һәйкәлен яңыртыуға өлгәшкән яҡташтарыбыҙҙы ирекмәнлек шарттарында эшләүҙәре борсой. «Аҡ тирмә» директоры Юлиә Әхмәтова Рөстәм Хәмитовтан үҙәккә даими нигеҙҙә дәүләт ярҙамы һораны. Коллективҡа сәхнә кейемдәренә, музыка ҡоралдарына, яҙма һәм фонограммаларға аҡса кәрәк.\n«Костюмдар, аппаратура буласаҡ. Тағы нимә – биҙәүестәр, музыка ҡоралдары кәрәкме? Башҡа бөтә атрибутика – улар ҙа буласаҡ, — тип вәғәҙәләне республика Башлығы. — Был ниндәйҙер ғәйәт ҙур мәсьәлә түгел, беҙ уны тиҙ арала хәл итербеҙ. Ә мин һеҙҙән Башҡортостан мәҙәниәтен бер ниндәй тартыныуһыҙ, изге күңел менән танытыуығыҙҙы, шиғырҙар һәм ҡыҙыҡлы йырҙар яҙыуығыҙҙы һорайым. Беҙҙең башҡорт бейеүҙәре һәр саҡ бөтә концерттарҙы биҙәй. Тимәк, беҙ һеҙҙең менән килештек һәм дөрөҫ изге – Башҡортостан мәҙәниәтен халыҡҡа сығарыу ғәмәлен тағы нисек нығытыу мөмкинлеген уйларбыҙ».\n«Аҡ тирмә» башҡорт милли-мәҙәни үҙәге 2014 йылдан Рәсәйҙең баш ҡалаһында яҡташтарҙы берләштереү, башҡорт мәҙәниәтен һаҡлап ҡалыу һәм үҫтереү буйынса эшмәкәрлек алып бара. Етәксеһе – Гөлсинә Батыршина, директоры – Юлиә Әхмәтова. Коллектив дөйөм ҡала байрамдарында, милләт-ара фестивалдәрҙә сығыш яһай. Ансамбль репертуарында – башҡорт фольклоры өлгөләре – йолалар, халыҡ йырҙары, бейеүҙәр һәм Башҡортостан композиторҙары әҫәрҙәре. 2017 йылдың ноябрендә «Аҡ тирмә» башҡорт милли-мәҙәни үҙәге 112-се Башҡорт кавалерия дивизияһы һалдаттары ерләнгән Липецк өлкәһе Тербун районының Тербун ауылында һәйкәлде яңыртыуға һәм туғандар ҡәберлегендә яңы таҡтаташ асыуға булышлыҡ итте. 2018 йылдың февралендә «Аҡ тирмә» башҡорт милли-мәҙәни үҙәге Башҡортостан, Иран, Мәскәү һәм Санкт-Петербург башҡарыусыларын берләштереп, өсөнсө отчет концерт үткәрҙе. 2018 йылдың мартында коллектив Төркиәлә Халыҡ-ара Наурыҙ байрамында ҡатнашты, шулай уҡ Истанбулда башҡорт йырына видеоклип төшөрҙө.\nТеги: Башҡортостан Башлығы менән һөйләшеү


Башҡортостан гидрометеорология үҙәгенән хәбәр итеүҙәренсә, бөгөн республикала төндә һыуыҡ атмосфера фронтының үтеүе көтөлә\nОшо сәбәпле төбәктә көслө дауыл сығасаҡ, томан, төрлө миҡдарҙа яуым-төшөм көтөлә. Белгестәр бындай күренеште яҙғы осорға тап килеүен, хәүефле булыуын иҫкәртә.\nАнна Козаева, баш синоптик: «Республика буйлап һалҡын фронт үтеүе сәбәпле, көньяҡ һәм көньяҡ-көнбайыш йүнәлешендә елдең тиҙлеге секундына 21 - 26 метрға тиклем көсәйеүе көтөлә. Был бигерәк тә республиканың көнбайыш райондары өсөн хәүефле. Халыҡты һаҡ булырға, хәүефһеҙлек сараларын теүәл үтәргә саҡырам».


Йѳйәккә йәм өҫтәйҙәр » "Урал" гәзите\nЙѳйәккә йәм өҫтәйҙәр\nҒаилә - тормош нигеҙе, дәүләт киләсәге. Уның эсендә татыулыҡ, бер-береңә ҡарата ихтирам булғанда, ғаилә усағының йылыһы ла кѳслѳрәк була. Ошо йылыны тойоп үҫкән балалар тәүфиҡлы, аҡыллы була. Йѳйәк ауылында ғүмер иткән БАҺАУИТДИНОВТАРҙың күркәм ғаиләһенә һоҡланыусылар аҙ түгелдер.\nАльбина Гайдар ҡыҙы менән Айнур Ғәлинур улының ғаилә ҡороуҙарына 19 йыл. Тыуған ауылдарынан ситкә китмәй, уның матур бер урамынан ер алып, 2003 йылда үҙ тырышлыҡтары менән йорт һалып ингәндәр. Оҫта ҡуллы ғаилә башлығының үҙ ѳйѳндә генә түгел, эргә- тирә ауылдарҙа ла ҡулы теймәгән йорт бик һирәк.\n“Ауылыбыҙ егеттәренән торған үҙ бригадам бар. Кешеләргә ѳй тѳҙѳү менән булышабыҙ, нигеҙенән алып кәрниз, ҡыйыҡтарына тиклем бар эште лә эшләйбеҙ. Заказдарҙы башлыса Мәскәү тирәһенең тѳҙѳлѳш менән булышҡан фирмаларынан ҡабул итәм. Ҡайһы саҡ һигеҙәр ай буйы ҡырҙа йѳрѳгән осраҡтар ҙа бар. Насар ғәҙәттәргә эйә булмаһаң, алған эшеңде еренә еткереп, намыҫлы атҡарһаң, эш һине үҙе үк эҙләп табып ҡына тора. Ғаиләңде ҡарайым, етеш йәшәйем тиһәң, тырышырға кәрәк”, - тип бәйән итә Айнур Баһауитдинов. Зауыҡ менән йыһазландырылған ѳйҙѳ нурлы ла, бѳхтә лә итеп тотоусы Альбина 16 йыл инде мәктәптә эшләй. Улдары Айҙар Ѳфѳ тимер юлы техникумының II курсында уҡый. Ҡыҙҙары Айһылыу Йѳйәк мәктәбенең VII класында тик “бишле” билдәләренә генә уҡыуҙан тыш, спортта ла үҙен һынатмай. Район-ҡала кимәлендә саңғы буйынса уҙғарылған ярыштарҙа призлы урындар яулаған. Әҙерлек тѳркѳмѳнә йѳрѳгән Айратҡа 4 йәш.\nАтай-әсәйҙәре, туғандары менән ҡатнашып, бер-береһенә ярҙамлашып, дуҫ һәм татыу йәшәй Баһауитдиновтар.\nҒаиләһен матди яҡтан тәьмин итеп, тормошта ныҡлы аҙымдар менән алға атлаусы ир уҙаманы Айнур һәм уның һәр эшенә ҡеүәт, дәрт биреп тороусы тормош юлдашы Альбина кеүек бер-береһен ярты һүҙҙән аңлап торған ғаиләләр күберәк булһын ине.